Da li politika bira direktora Karlovačke gimnazije?\nIzvor: N1 televizija, 19.Maj.2017, 19:38\nProfesti gimnazije u Sremskim Karlovcima održali su protest zbog postavljanja profesora fizičkog i rukometnog trenera Radovana Kovačevića za v.d. direktora, suprotno stavu kolektiva i školskog odbora koji su većinom glasova za direktora izabrali filologa Milana Đurišića.\nPokrajinski sekretar je konkurs poništio, a profesori smatraju da je najstarija gimnazija u Srbiji postala meta politike, a mesto direktora stranački plen.\nMilan Đurišić >> Pročitaj celu vest na sajtu N1 televizija << 25 godina predaje u najstarijoj gimnaziji u Srbiji, a na čelu škole žele ga kolektiv i školski odbor. Ipak, od funkcije ništa. Da li mu je mana to što je nestranačka ličnost? Naime, pokrajinski sekretar za obrazovanje je konkurs poništio, a u direktorsku fotelju smestio protivkandidata - profesora koji nije želeo pred kameru N1.\nRadovan Kovačević radi u gimnaziji jedva godinu dana, nema podršku većine kolega, ali profesori van kamere tvrde da ima keca u rukavu - člansku kartu vladajuće stranke.\n"Kakva je ovo poruka našim učenicima?", pita Dejan Đurđev, profesor Karlovačke gimnazije.\nPitaju se i predavači koji su odlučili da o slučaju progovore javno, kao građani države do čijeg im je školstva, tvrde, stalo.\n"Dakle, čudesan presedan je to što u 225 godina, ušli smo u treći vek Karlovačke gimnazije, nismo imali ovakav slučaj. Imali smo razne ideologije, razne političke eksperimente koji su uticali na školstvo i na Karlovačku gimnaziju. Đaci znaju o čemu se radi. I pre svega nas brine to kako će da se ostvaruju dalje u budućnosti, ako će neka politička opcija da rukovodi svima nama", kaže Đurđev.\nSveže postavljeni direktor na protivljenje kolega odgovara - nemam komentar. Nema komentar ni na pitanje N1 da li je član Srpske napredne stranke.\nPolitika nije kumovala izboru - poručuje iz Novog Sada šef pokrajinskog obrazovanja. Objašnjava da bi za direktora postavio kandidata kolektiva, da na konkurs nije stigao prigovor.\nA zamereno je što kandidatima osim uverenja da nisu osuđivani i da se protiv njih ne vodi istraga, fali i papir da nemaju privredni prestup. Taj dokument nije obavezan po zakonu, ali ga je moguće zahtevati po pravilniku o izboru direktora. Sekretar je odlučio da uvaži prigovor, iako je podnosilac koji je našao dlaku u jajetu - misterija.\n"Čak i ja lično ne znam ko je taj. Dozvolite mi da to bude tako, jer meni je bitno da je zakonito obrađivan predmet, da je bilo takvih zamerki, da je bilo pismenih prigovora, podnesaka u ovom smislu i sasvim je to dovoljno za sad i za medije da se kaže, objašnjava Mihalj Njilaš", pokrajinski sekretar za obrazovanje.\nS obzirom da i protivkandidat nije priložio sporan papir, pitali smo sekretara zašto za šefa škole, dok se nepravilnosti ne otklone, nije postavio onog koji ima podršku kolega i školskog odbora.\n"Apsolutno se slažem. Ima u ovome logike, ali zakon to ne dozvoljava", odgovara Njilaš.\nDodaje da slučaj nije velika drama, jer je novoizabrani direktor samo v.d. Podseća i da miljenik kolektiva ima šansu na ponovljenom konkursu u sledećih šest meseci.\n04:30: Istopite stomak: Svako jutro čaša i salce nestaje


U toku pandemije 15 000 pacijenata zatražilo pomoć lekara u kovid sistemu | VOM\nNaslovnaVestiCOVID -19U toku pandemije 15 000 pacijenata zatražilo pomoć lekara u kovid sistemu\nU toku pandemije 15 000 pacijenata zatražilo pomoć lekara u kovid sistemu\npetak, 9. oktobra 2020 : 16:32\nU toku pandemije koronavirusa, počev od 16. marta kada je vranjski Zdravstveni centar ušao u kovid sistem, pa sve do današnjeg dana 15 000 pacijenata javilo se lekarima sa simptomima korona visura, pokazuju podaci vranjskog Zdravstvenog centra.\nU kovid bolnicama u istom periodu hospitalizovano je 1600 pacijenata, od tog broja kod dve trećine potvrđen je korona virus.\nSmatram da smo odlično odgovorili na veliko opterećenje zdravstvenog sistema u jednom trenutku u Vranju su na raspolaganju pacijentima iz čitavog okruga bile četiri kovid bolnice i jedna od najbolje organizovanih kovid ambulanta u Srbiji, gde su pacijenti na jednom mestu, pregledani, uređeni su im snimci pluća i srca, analize krvi i PCR testovi – kaže dr Ljiljana Antić direktorka vranjskog Zdravstvenog centra.\nU periodu kada je ovaj kraj beležio najveći broj obolelih na dnevnom nivou bilo preko 300 pregleda u kovid sistemu, dok je kasnije taj broj prepolovljen. Podaci pokazuju da je počev od 16. marta obavljeno čak 12 000 RTG pluća i srca.\nLekari i medicinsko, kao i nemidicinsko osoblje dali su sve od sebe da odgovore na jedan veliki izazov, koji još uvek traje i zbog toga apelujem u ime svvih koji danonoćno rade sa kovid pacijentima da se maksimalno poštuju mere prevencije – kaže dr Antić.\nDosadašnja iskustva zabeležena su u elaboratu koji je pripremila dr Jelena Andonov načelnica Grudnog odeljenja, koje je pored Infektivnog ponelo najveći teret kovid borbe od pojavljivanja prvih slučajeva obolelih u našem gradu.\nPrethodni tekstKOMRAD: Rešite se kabastog otpada\nSledeći tekstČlanovi udruženja BEV priredili iznenađenje mališanima iz „Maštolenda“


Besplatan internet za učenike iz 424 društveno osetljivih porodica\n26.05.2020 | Infotehno\nInicijativa "Digitalna Srbija" saopštila je danas da će sva tri mobilna operatora, koji su članovi ove neprofitne organizacije, omogućiti pet gigabajta besplatnog interneta mesečno do kraja godine za učenike iz 424 društveno osetljivih porodica.\nPrepoznajući da su ovi učenici u posebno neravnopravnom položaju u vremenu fizičkog distanciranja i obrazovanja na daljinu, kompanije Telekom Srbija, Telenor i Vip mobile udruženo će im pomoći da u ovom domenu uhvate korak sa svojim vršnjacima, navodi se u saopštenju.\nOvom akcijom obuhvaćena su domaćinstva u 28 gradova i opština širom Srbije – od Bečeja na severu do Bujanovca na jugu i od Čajetine na zapadu do Knjaževca na istoku zemlje.\nIzvršni direktor za tehniku Telekoma Srbija Filip Banković naglasio je da je jedna od značajnijih uloga obrazovnog procesa i to što omogućava društvenu pokretljivost, te da je zato jako važno da socijalni status ne bude prepreka za ravnopravni pristup obrazovanju.\nIzvršni direktor Tehnike u Telenoru Saša Leković rekao je da im je drago što su i ovaj put bili u prilici da se odazovu pozivu Inicijative „Digitalna Srbija” i za veliki broj porodica u našoj zemlji makar malo olakšaju izazovno vreme u kom se nalazimo.\nGlavni direktor za tehniku u kompaniji Vip mobile Nenad Zeljković rekao je da "telekomunikacije danas predstavljaju jedan od stubova razvoja društva i da im je drago što kao članovi „Digitalne Srbije“ doprinose njegovom razvoju i kroz ovakve društveno odgovorne projekte".\nInicijativa „Digitalna Srbija“ identifikovala je domaćinstva koja će biti podržana kroz ovu akciju uz veliku pomoć Dečije fondacije Pestalozzi i CIP — Centra za interaktivnu\nPestalozzi se uključio u ovu akciju kao organizacija koja je, na osnovu analize potreba učenika i škola, nabavila na stotine tableta, štampača i drugog potrebnog materijala.


PCVesti - Intel kupuje fabriku za proizvodnju čipova za bežične mreže\nby mpcvon 06.09.2010\nINTEL JE SAOPŠTIO DA ĆE ZA 1,4 milijarde dolara kupiti ogranak kompanije Infineon Technologies koji proizvodi sistemske čipove za bežične mreže.\nOva kupovina mogla bi da pomogne Intelu da poveća trenutno zanemarljiv udeo na tržištu pametnih telefona. Većina tih uređaja trenutno je zasnovana na čipovima konkurentske kompanije Arm, a Intel je već „bacio oko“ na ovo tržište, jer je količina proizvedenih čipova za mobilne uređaje veća od količine proizvedenih procesora za klasične računare.\nSa kupovinom dela Infineona Intel će steći i nove „mušterije“. Infineon je proizvodio 3G čipove i procesore za pametne telefone kompanija Apple (iPhone) i Samsung (Galaxy S), kao i za tablični računar iPad.\nInfineon je ranije najavio prodaju ovog svog ogranka, navodeći da je već bilo pregovora i sa drugim zainteresovanim kupcima među kojima su bile i kompanije Samsung i Broadcom. Proizvodnja sistemskih čipova za bežične mreže Infineonu je godišnje donosila oko 30% ukupnih prihoda, koji su prošle fiskalne godine iznosili 1,17 milijardi dolara.\nKupovina dela Infineona je druga Intelova kupovina za manje od dve nedelje. Intel je nedavno kupio i kompaniju McAfee za 7,7 milijardi dolara. (I.S.)\n|Search:Find More About Intel kupuje fabriku za proizvodnju čipova za bežične mreže|


► Jeremić: Narodna stranka osniva gradski odbor u Valjevu\n"Odlučili smo da osnivamo odbore tek kada pronađemo prave ljude, jer ne želimo samo da zabodemo zastavicu i kažemo da postojimo u nekom gradu. Verujem da sada imamo prave ljude u Valjevu", rekao je Jeremić novinarima u Valjevu.\nKako se navodi u saopštenju, Jeremić je u tom gradu razgovarao sa građanima i članovima Narodne stranke.\nJeremić je naveo da će najvažniji zadatak Narodne stranke u narednom periodu biti jačanje terenske mreže, dodajući da ta stranka danas ima najbolje razvijenu infrastrukturu od svih činilaca iz opozicije, ali da je to još daleko od željenog.\n"Jedan od najvažnijih razloga zbog kojih još uvek nije moguće započeti promene u Srbiji je što ne postoji nijedna opoziciona organizacija koja ima terenski kapacitet da iznese izborni proces, odnosno da izbroji glasove i da ih odbrani, a bez toga se ne možemo nadati dobrim rezultatima na izborima, čak i ako budu postojali adekvatni uslovi", rekao je Jeremić.\nUpitan o eventualnom raspisivanju prevremenih parlamentarnih izbora, Jeremić je odgovorio da će sve što se bude događalo u narednom periodu biti u velikoj meri obojeno pogoršanjem ekonomskih prilika i krizom izazvanom virusom korona.\nPredsednik Narodne stranke je dodao da je rezultat bojkota izbora to što Skupština Srbije i 90 odsto lokalnih parlamenata "nisu održivi".\n"Očigledno je da značajan broj građana Srbije nema svoje predstavnike u tim institucijama i to stvara neodrživo stanje. Mi ćemo se boriti za stvaranje uslova za fer i slobodne izbore, ali do toga ne može doći tako što će neko iz vlasti obećati da će biti drugačije, nego se mora obezbediti precizan verifikacioni mehanizam uz međunarodno posmatranje", rekao je Jeremić.\nOn je ocenio da sadašnji sastav Skupštine Srbije "sasvim sigurno neće izdržati pun mandat", odnosno naredne četiri godine.\nJeremić je ocenio da pre promene vlasti "mora biti jasno šta dolazi posle" i da će se aktuelno stanje održavati sve dok to ne bude jasno.\n"Dobar primer za to su događaji u Belorusiji, gde je ljudima očigledno dosta, hrabro izlaze na ulicu i pružaju otpor režimu, ali još uvek ne dolazi do promena. Tek kada se budu politički konsolidovali do mere da bude jasno šta dolazi posle, to će postati moguće", naveo je Jeremić.\nPrema njegovoj oceni, predsednik Srbije Aleksandar Vučić više ne uživa poverenje velikih sila kojima, kako je kazao, neće biti milo da u Srbiji dođe do promene dok ne bude jasno šta je alternativa.\nPredsednik Narodne stranke danas je razgovarao i sa građanima Lajkovca, a posetio je i manastir Lelić kod Valjeva i razgovarao sa meštanima obližnjeg sela Donja Leskovica.


srbijasport.net - Vesti - Srpske lige - Fudbalski savezi zaboravili klubove\nNedelja, 16.05.2021 22:33\nKlubovi koji se nalaze pod igerencijom FS Beograda obavešteni su da izmire dospele finansijske obaveze prema savezu, i to do petka 23. aprila. U suprotnom komesari liga će suspendovati takve klubove.\nIz gore navedenog vidi se da savez vodi brigu da klubovi budu redovne platiše. Šta oni za uzvrat dobiju, osim velikih rashoda. U uslovima otežanog poslovanja, izazvanog pandemijom koronavirusa, klubovi jedva preživljavaju. Najkraće rečeno, za članove najvećeg regionalnog saveza nema popusta, već sledi dodatno stezanje kaiša. Savez nikako da se ugleda na državu, koja vodi brigu o socijalno ugroženim građanima, pomažući novčano, ili dajući brojne olakšice. Zar niko nije imao dovoljno sluha pa da recimo smanji sudijske takse i druge administrativne troškove prema matičnoj kući i sl.\nOd obaveza koje jedan srpskoligaš ili zonaš mora da izmiri ukoliko želi da se takmiči, pomislimo da se radi maltene o profesionalnom klubu, a ne o skromnim amaterima.\nRecimo članarina za srpskoligaškog igrača iznosi 4.000 dinara (za zonskog upola manje), registracije je 3.000 dinara, i kad se doda lekarski pregled, klub po igraču mora da izdvoji preko 7.500 dinara. Troškovi suđenja za zonsku utakmicu kreću se do 18.000 dinara. Paušal za zonu iznosi 20.000 dinara, a za srpske lige duplo više. Kad se sve navedene stavke saberu i dodaju plate trenera i ostalog osoblja, dođe se do cifre od milion i po dinara.\nPosebna priča su igre oko megalomanskih liga i velikom broju klubova koji treba da se presele u niže rangove. Uzmimo za primer Beogradsku zonu gde polovina od 18 klubova, od jeseni neće igrati u postojećim rangu. Pored šest ozvaničenih kandidata za selidbu u tri grupe beogradskih liga, za mesto u Zoni strepi 12- plasirani tim jer je u direktnoj vezi sa budućim statusom prvoligaša Zemuna. Kako Partizan nije zainteresovan da vodeći Teleoptik bude novi prvoligaš, to automatski znači da još jedan klub gubi postojeći status. Apsurdna je odluka da prvaci srpskih liga ne idu direktno među prvoligaše, već to pravo treba da ostvare preko baraža. Ispostavilo se da je odluka o proširenju liga išla na uštrb saveza, a na štetu klubova.\nZbog toga je potekla inicijativa među beogradskim zonašima da se uputi dopis savezu da preispita svoju letošnju odluku o broju klubova koji treba da se presele u niže rangove, i pronađu model koji će zadovoljiti obe strane.\nSrpske lige Muškarci Beogradska zona Milutinac Dunav Budućnost (Z) Šumadija Vrčin Turbina Vinča Borac (L) Napredak Srem Poštar Zvezdara Kosmaj Torlak BSK 1926 Mladost (C) Prva iskra Komgrap Srbija Grad Beograd Zemun\n"Sveti Stefan" bez sreće u derbiju\nDunav 0 : 4 Poštar Zvezdara\n5 Poštar Zvezdara 29 16 4 9 52\n13 Dunav 28 6 6 16 24


Otkriven spomenik Novici Gušiću; Veliki dan za Nevesinje i Srpsku (FOTO)\nPanter - нов 9, 2020, 8:27 пре подне\nSpomenik legendarnom komandantu Nevesinjske brigade Novici Gušiću odraz je ljubavi i poštovanja nevesinjskog naroda i boraca Nevesinjske brigade prema svom komandantu, poručeno je danas sa svečanosti otkrivanja spomenika u prirodnoj veličini ispred nekadašnje kasarne "Nevesinjska puška".\nOtkrivanje biste Novici Gušiću\nSpomenik samo odraz ljubavi i poštovanja naroda Nevesinja prema svom komandantu\n- Danas je poseban dan, ne samo za Nevesinje, već za Republiku Srpsku, jer je ovdje podignut spomenik jednoj od legendi otadžbinskog rata Novici Gušiću, komandantu Nevesinjske brigade koja je u dva navrata za Mitrovdan 1992. i 1994. odbranila Nevesinje i slobodu ovog naroda - rekao je Dodik.\n- Koliko je Novica bio odličan komandan i kako je Nevesinjska brigada izvršavala zadatke najbolje govore mitrovdanske bitke koje su presudno uticale na odbranu Hercegovine i stvaranje Republike Srpske - naglasio je Savčić.\n- Odlike viteštva, poštovanja i samopoštovanja naroda kojem pripadamo su odlikovale nevesinjskog borca. Otkrivanjem spomenika komandantu pukovniku Novici Gušiću danas pokazujemo privrženost tim vrijednostima - rekao je Šipovac i napomenuo da je Nevesinje kroz vijekove napadano, ali ostalo nepokoreno.\n- Ovaj spomenik je još jedna svijetla stranica nevesinjske i hercegovačke istorije, jer su Novica Gušić i njegovi borci hrabro stali na branik svoje Hercegovine da brane slobodu, ognjišta, čast i dostojanstvo, svetinje i grobove predaka i da ne iznevjere riječi pjesnika da su rasadnik srpstva i kolijevka lava - rekao je Gušić.\nOZNAKE LičnostiRepublika SrpskaPoznatiRepublika Srpska - Najnovije vijestiNajnovije VestiNAJNOVIJE DANAS


Ekološki osvešćeni fudbalski klubovi - Stakleno Zvono e-TV magazin\nby Stakleno Zvono · June 18, 2020\nIstraživanje je uradio Endrju Velfli (Andrew Welfle) iz Centra za istraživanje klimatskih promena Tindal na Univerzitetu u Mančesteru, u saradnji sa BBC Sportom, a poručio ga je Sportski pozitivan samit podržan od strane UN.\nManchester United’s Victor Lindelof stands at the end of an English Premier League soccer match between Watford and Manchester United, at Vicarage Road Stadium, Watford, England, Sunday, Dec. 22, 2019. Watford won 2-0. (AP Photo/Petros Karadjias)\nKako je pokazalo istraživanje s kraja 2019, Arsenal je prešao na struju iz obnovljivih izvora 2017, papirnim i drvenim je zamenio plastične slamke, reciklira 90% otpada koji se napravi na dan utakmice, ima sistem za ponovno korišćenje vode za navodnjavanje i takođe ima nekoiliko veganskih jela na meniju.\nMančester siti ima biciklistički parking i punjače za električne automobile na stadionu, zahvaljujući recikliranju uopšte ne šalje otpad na deponije, uveo je čaše za pivo za višekratnu upotrebu, što je omogućilo da se ukloni 29.000 čaša za jednokratnu upotebu na dan utakmice, i takođe smanjio potrošnju vode za 83% zahvaljujući korišćenju kišnice.\nIstraživanje je pokazalo da Mančester junajted vodi politiku kupovine sertifikovane zelene enegije za sve svoje objekte i podržava šemu “Biciklom na posao” za zaposlene kojom se smanjuju troškovi kupovine bicikla i opreme. Taj klub sve što se ne reciklira koristi za proizvodnju energije dok otpad od hrane kompostira.\nTotenhem, koji 10% energije u trening centru proizvodi na licu mesta iz obnovljvih izvora, računa i na “zeleni krov” koji omogućava skupljanje i ponovno korišćenje kišnice. Taj klub se obavezao da će raditi na podizanju svesti o zaštiti sredine i deo svog sajta je posvetio svojim i aktivnostima drugih na tom planu.\nCentar Tindal inače prespituje održivost velikih događaja, uključujući koncerte, festivale, Olimpijadu i Svetski kup, i u sklopu tih istraživanja uradio je “tabelu lige održivosti”.\n“Bavimo se tim pitanjem jer su održivost i otisak emisije gasova sa efektima staklene bašte na velikim događajima i sportskim takmičenjima, poput fudbalskih, zaista znatni, a to ponekad ne privlači adekvatnu pažnju”, rekao je Velfli za EURACTIV.com.\nKler Pul (Claire Poole), osnivačica i direktorka Sportskog pozitivnog samita, inicijative koja treba da okupi organizatore sportskih događaja i ekološke organizacije kako bi istražili načine za potencijalnu saradnju, pohvalila je Tindalov izveštaj jer ukazuje na pozitivno delovanje fudbalskih klubova.\n“Neki klubovi su uradili neverovatan posao u smanjenju emisije ali, ako se o tome ne govori, verujemo da je to propuštena prilika – za klubove i sportiste, kao i za njihove navijače”, rekla je ranije Pul za EURACTIV.\n“Vidimo sistemske inicijative u pogledu opcija za održivi transport, energetsku efikasnost i smanjenje ili uklanjanje plastike za jednokratnu upotrebu u svih 20 kubova”, rekla je ona i istakla da “16 klubova ima vegansku hranu u ponudi i strategije za efikasnu potrošnju vode”.\n“Idealno bi bilo da postoje organizacije sa ‘treće strane’ koje analiziraju ekološke efekte fudbala, rangiraju klubove, ukazuju šta je dobro a čega se treba stideti”, rekao je Velfli.\n“Fudbal je veliki sektor čiji uticaji dolaze sa stadiona, od putovanja, navijača, hrane… i u svakom od tih biznisa postoje mogućnosti za smanjenje štete po životnu sredinu”, zaključio je Velfli.\nTags: Arsenal festčista energijaenergetska efikasnostEngleskafudbalski kluboviistraživanjeklimatske promeneMančester junajtedMančester sitiodrživi transportOIEpotrošnja vodeTotenhemUniverzitet u Mančesteruveganska hrana\nNext story Kragujevački Vodovod obeležio Svetski dan zaštite životne sredine\nPrevious story Mreža „Pošumimo Vojvodinu“: Plantaža klonske topole nije šuma


Lepa i Srećna\t01.10.2018 15:11\nRadni kutak u sklopu dnevnog boravka ili neke druge veće celine treba odvojiti i vizuelno i funkcionalno da bi se rad i učenje odvijali nesmetano, piše Lepa & srećna.\nPozicija stola treba mudro da se osmisli kako bi svi neophodni uslovi za rad bili ispunjeni. Mesto radnog stola odredite prema izvoru prirodne svetlosti: najbolje je da ga postavite bočno, da na njega ne bi padale ni senka niti direktna svetlost.\nRadni kutak u okviru dnevnog boravka može biti potpuno sveden ako je reč o mestu za rad na računaru.\nEfekti u okviru celine se postižu neobičnim fototapetama koje su sada lako dostupne. Samolepljiva folija, fototapete i boje, čija je ponuda veoma široka, omogućuju postizanje različitih efekata u okviru veće celine, pa tako i vizuelno definisanje radnog kutka.


Rođeni prestupne godine: Evo zašto su ovi ljudi tako posebni!\nOvi ljudi često moraju da se odluče koji datum će da slave rođendan, papirologija im stvara nemoguće probleme, a prijatelji ih često zaboravljaju\nZanimljivosti 29.02.2016. - 10:56h Autor: dnevno.rs\nDa li ste se nekada zapitali zbog čega svaka četvrta godina dobije još jedan dan? Da li 29. februar ima neka mistična značenja i kako utiče na živote ljudi? Kako neko ko je rođen na ovaj dan slavi rođendan?\nVećina godina ima 365 dana, ali kako je vreme potrebno da Zemlja obiđe oko Sunca zapravo 365 dana i 6 sati, zbog toga svaka četvta godina dobija još jedan dan - 29. februar, pa ima 366 dana.\nFenomen 29. februara prate brojna verovanja, a često ljudi vezuju različite čudne događaje za ovaj dan. Postoji tradicija da u različitim kulturama na ovaj dan žene prose muškarce, a navodno je tradiciju smislila škotska kraljica Margaret na svoj 5. rođendan.\nAko bi muškarac odbio prosidbu, morao bi da "plati" poljubcem, haljinom ili svilenim rukavicama. Šanse da se neko rodi 29. februara su jedan prema 1.461. Te šanse se mogu menjati u zavisnosti od faktora, a često i činjenica da se bebe više rađaju u određenim delovima godine u odnosu na druge utiče na to.\nDeca rođena 29. februara se nazivaju "prestupnom decom". Prema proračunima, jedan u pet miliona ljudi je rođen 29. februara. Oni često navode da je činjenica da im je rođendan na ovaj datum veća muka nego radost, jer često imaju probleme sa administracijom i papirologijom.\nKompanije za osiguranje, banke i druge veće organizacije ne priznaju 29. februar kao zakonski validan datum rođenja, pa ljudi koji su tada rođeni moraju da izaberu 28. februar ili 1. mart, prenosi CBC. Mnogi sajtovi i razni elektronski servisi uopšte ne nude 29. februar kao datum rođenja.\nKako ljudi rođeni 29. februara slave rođendan?\nObično biraju da slave rođendan neki dan pre ili posle ovog datuma, dok svake četvrte godine mogu da slave na dan kada im je zaista rođendan! U Kini je od 10. oktobra 1929. godine zakonom regulisano da svako ko je rođen na prestupni dan slavi 28. februara kada nisu prestupne godine, dok je u Hong Kongu zakonski rođendan za njih 1. mart, navodi britanski Miror.\nprestupna decaprestupna godinaRođendanRođenje29. februarDecaSudbina


Pomoć međunarodne zajednice neophodna | MINA\nNaslovnica Crna Gora Pomoć međunarodne zajednice neophodna\nPomoć međunarodne zajednice neophodna\nPoslanik Demokratskog frota, Nebojša Medojević rekao je da su današnjem razgovoru sa Varheljijem kazali da su zabrinuti zbog razvoja političke sitacije u Crnoj Gori i upozorili na grubo kršenje elemenata temeljnih ljudskih prava.\nKako je rekao, crnogorski predsjednik Milo Đukanović je u intervjuu na Javnom servisu pozvao državne organe da grubo krše Ustav.\n»Pozvao ih je da se ne drže ustavnih nadležnosti, već da odgovaraju lično njemu i najavio da će on dati instrukcije tužilaštvu i policiji kako da postupaju u odnosu na, kako ih je on nazvao, državne neprijatelje“, poručio je Medojević.\nPredsjednik Demokratske Crne Gore, Aleksa Bečić kazao je da je ohrabren time što Varhelji razumije situaciju u Crnoj Gori.\nOn je, kako je rekao, na sastanku iznio jasnu poruku da se Crna Gora nalazi u najdubljoj političkoj, institucionalnoj i društvenoj krizi u poslednjih dvadesetak godina.\n„Ova kriza koja je ionako postojala dodatno produbljena usvajanjem Zakona o slobodi vjeroispovjesti, a mi smo kao opozicioni predstavnici pravovremeno upozoravali na posledice usvajanja takvog Zakona“, kazao je Bečić novinarima nakon sastanka sa Varheljijem.\nOn je kazao da se Crna Gora nalazi u svojevrsnom vanrednom stanju.\n„Prvi ugao je da u ovom trenutku imamo u Crnoj Gori, što sam saopštio komesaru najbrojnije, najmasovnije, najotmenije proteste u istoriji Crne Gore. Da na svako nekoliko dana imamo nekoliko stotina hiljada svih vjera i nacija, različitih političkih opredjeljenja“, rekao je Bečić.\nDrugi ugao, kako je rakao, da u ovoj situaciji ne postoje uslovi za slobodne izbore u Crnoj Gori.\nKako je kazao, treći ugao gledišta je vanredno stanje u pravosuđu i brojnim crnogorskim institucijama.\nPredsjednica Socijaldemokratske partije, Draginja Vuksanović Stanković je rekla je da ohrabruje činjenica što je komesarov dolazak praćen novom metodologijom proširenja koja će se zasnivati na vrijednostima za koje se zalaže SDP, kao jedina partija u parlamentu koja je pune tri decenije na konceptu građanske i evropske Crne Gore.\n»To je princip kredibiliteta i transparentnosti u procesu ispunjavanja naših evropskih obaveza ono je što Crna Gora duguje – ne samo Evropskoj Uniji čijem članstvu teži – nego svojim građanima«, rekla je Vuksanović Stanković.\nPrema njenim riječima, Evropska komisija duže ukazuje na fenomen zarobljenih država i novom metodologijom se obavezuje na bolje reagovanje na strukturalne manjkavosti u procesu pregovora.\n»To je upravo jedini ispravan pristup da države koje su otvorile proces pregovora prestanu da budu isključivo fasadne demokratije«, naglasila je Vuksanović Stanković.\nOna je kazala da je mnogo dokaza koji govore o usporavanju demokratskih procesa u ovom regionu pa tako i u Crnoj Gori.\nVuksanović Stanković je naglasila da se taj dugogodišnji trend mora zaustaviti jer svima u samoj EU mora biti jasno da je stabilan i demokratski konsolidovan region pitanje i od vitalnog evropskog interesa.\n»Posebno imajući u vidu višeslojnu povezanost sa regionom ali i ukupan geopolitički kontekst i mogući još važniji upliv drugih aktera koji predstavljaju drugačiji politički vrijednosni sistem od onog kojem težimo – a to je vrijednosni sistem EU«, dodala je Vuksanović Stanković.\nOna je rekla da već duže upozoravaju aktuelnu vlast da se Crna Gora nalazi u stanju ozbiljne i duboke političke i institucionalne krize koja je dovela do toga da u izbornoj godini nema uslova za slobodne izbore.\nOna je rekla i da je SDP uvijek otvorena za suštinski dijalog koji bi vodio rješavanju problema, jačanju procesa reformi i kredibiliteta procesa EU integracija Crne Gore.\nNezavisni poslanik, Neđeljko Rudović, rekao je da bi se pokušalo naći rješenje za trenutnu situaciju neophodna je pomoć međunarodne zajednice.\n»Prije svega EU, s obzirom na to da je Crna Gora u ugovornom odnosu sa njom i da svaki dijalog koji planira da bude uspješan, mora biti sproveden uz međunarodnu zajednicu i uticaj. Crna Gora neće postati zona ruskog uticaja nakon demokratskih promjena u njoj jer je to ono čime se naši evropski partneri plaše«, kazao je Rudović.\nPrema njegovim riječima, Crna Gora je pro-zapadno i pro-evropski opredijeljena i, kako je naveo, »sve priče koje DPS plasira su samo sijanje straha radi zadržavanja vlasti«.\nPredsjednik DEMOS-a, Miodrag Lekić, rekao je da su na sastanku istakli da je opozicija, iako ima razlike među njima, proevropska.\n»Dragocjene su poruke Varheljija da treba izaći na izbore i da ne preporučuje bojkot. Uočili smo da je takozvana reforma crkve u izbornoj godini predmet rzgovora u Briselu«, dodao je Lekić.\nPredsjednik Građanskog pokreta URA, Dritan Abazović, predložio je Varheljiju konkretne mjere za izlazak iz krize u kojoj se Crna Gora nalazi.\n»Ovo je poslednji trenutak za dijalog i toga moramo svi biti svjesni. Potrebno je otpočeti dijalog koji će voditi EU jer je to jedini garant da će se doći do adekvatnog rješenja«, rekao je Abazović.\nKako je reko, šef Delegacije EU u Crnoj Gori, Aivo Orav ili neko od EU poslanika treba da preuzme tu ulogu.\n»Jer je jasno da je situacija takva da se međunarodna zajednica mora uključiti, uzeti aktivnu ulogu i biti moderator dijaloga. Kriza u državi je dramatična pa se tako prema njoj moramo i odnijeti. Imamo hiljade ljudi na ulicama koji glasno izražavaju svoje neslaganje sa ponašanjem vlasti«, istakao je Abazović.\nAbazović je naglasio ulogu i ponašanje Đukanovića u stvaranju i produbljivanju krize u Crnoj Gori.\n»Đukanović je dio problema a nikako dio rješenja. Što prije se to shvati, prije ćemo i izaći iz krize u kojoj se Crna Gora nalazi. URA je snažno posvećena evropskim vrijednostima ali ne smijemo više stvari gurati pod tepih jer onda nećemo nigdje stići«, dodao je Abazović.\nLider Ujedinjene Crne Gore Goran Danilović kazao je da je evropski komesar za proširenje Oliver Verhelji svima otvoreno poručio da očekuje da opozicione partije izađu na naredne parlamentarne izbore, odnosno da ih ne bojkotuju.\nDanilović je kazao da je to očekivan zahtjev od Evropske unije, ali da opozicija na kraju treba da odluči da li postoje fer i pošteni uslovi za to.\nVerhelji je, kako je naveo Danilović, rekao da je očigledno u Crnoj Gori u ovom trenutku najveći problem i nešto što najviše opterećuje zajednicu Zakon o slobodi vjeroispovijesti.\nOn je, prema riječima Danilovića, poručio da je, iako to nije nadležnost Evropske komisje i pripada domaćim zakonodavstvima, tome posvećen i da će učiniti sve da dođe do dijaloga.


igor92001 on Tue Sep 30, 2008 11:24 pm\nAustrougarske snage u mojkovackoj bici(62 i 53 divizija) brojale su oko 20 000 vojnika i 45 topova,dok su crnogorske snage(1 sandzacka divizija) raspolagale sa oko 6 500 vojnika i 25 topova.Crnogorske snage neposredno uoci bitke bile su rasporedjene na polozaju:Rakita-Mojkovac-Gornja Polja-Dobrilovina,dok se u Rejonu Stitavica nalazio Drobnjacki bataljon kao divizijska rezerva.\nDelovi 62.austrougarske divizije bili su rasporedjeni na levoj obali reke Tare,a delovi 53.divizije na levoj obali reke Lepesnice.\nBitka je pocela 6.januara 1916.god.napadom snaga 53.divizije na predstrazne crnogorske polozaje,koji su se nalazili na Bojinoj njivi i Ulosevini.U zestokoj borbi,austrougarske snage su do kraja prvog dana uspele da potisnu crnogorske snage do Razvrsja.Po cici zimi i dubokom snegu,crnogorske snage su se pregrupisavale za odlucujuci kontranapad koji je usledio sutradan u ranim jutarnjim casovima.Kako su i austrougarske snage obnovile i pojacale napad,doslo je na Razvrsju do ogorcene borbe na bliskom odstojanju.Crnogorske snage:Kolasinska brigada u sadejstvu sa Uskockim bataljonom,koji je dejstvovao iz pravca Lisicine i 1. i 2. regrutnim bataljonima,koji su napadali iz pravca Rudnice,imale su zadatak da zadrze neprijatelja po cenu najvecih gubitaka.Naizmenicno su se smenjivali jurisi i ravnoteza snaga se odrzavala gotovo do podne.Tada je serdar Vukotic uveo Drobnjacki bataljon.Ove sveze snage su uspele na juris da zauzmu prednje neprijateljske polozaje na Bojinoj njivi,ali ubrzo su odbaceni.\nU novom naletu ponovo zauzimaju Bojinu njivu i u sadejstvu sa ostalim snagama do 15 casova odbacile su neprijatelja na pocetne polozaje ne levoj obali reke Lepesnice.Austrougarske snage nisu mogle da se pomire sa time pa su jos 3 dana bezuspesno pokusavali da organizuju napade u pravcu Mojkovca.\nDok su se odvijale glavne borbe kod Mojkovca,austrougarska 209.brigada 62.divizije se prebacila preko Tare i pokusala da se probije u pravcu Bukove glave,ali ih je sprecila Bjelopoljska brigada.\nU mojkovackoj bici Crnogorci su izgubili 205 boraca,dok je iz austrougarskih redova izbaceno preko 700 vojnika.\nSvoje polozaje na mojkovackom ratistu 1.sandzacka divizija je drzala sve do 21 januara 1916 kada je kapitulirala Crna Gora i raspustena crnogorska vojska.\nIsticuci izuzetnu strategijsku vaznost ove bitke,neki autori preteruju u oceni i proceni pa konstatuju da nije bilo mojkovacke bitke ne bi bilo Solunskog fronta.Od preterivanja se treba cuvati kao od vatre(Heraklit) iako je svakako,pobeda crnogorske vojske kod Mojkovca bitno doprinela ocuvanju srpskih snaga koje su bile odlucujuci faktor u proboju Solunskog fronta.


Jul 11, 2019 9:20\nKoncertom Simfonijskog orkestra "Kustendorf" i ruskog violiste Jurija Bašmeta, pod dirigentskom upravom Srboljuba Dinića, u Drvengradu je i zvanično otvoren 7. Festival ruske muzike "Kustendorf klasik", a umetnici su koncert posvetili rođendanu velikog naučnika Nikole Tesle.\nPrethodno su festival otvorili član Upravnog odbora "Gasprom njefta" Aleksandar Dibalj i reditelj Emir Kusturica, kome je zamenik rukovodioca Federalne agencije "Rošotrudničestvo" Aleksander Vasiljević Radkov uručio Nagradu za prijateljstvo i saradnju, ocenivši da je Kusturica "svetao primer narodne diplomatije".\n"U ovim teškim vremenima kada se kultura potiskuje na marginu, mi ovde održavamo tri festivala. Srpsko narodno biće može da se uobliči kroz pet obrazaca: svetosavski obrazac, kosovski zavet, velike seobe, tradicija Dositeja Obradovića i Vuka Karadžića i tradicija sekularne države u kojoj nije bilo klerikalizma", rekao je sinoć Kusturica.\n"Utoliko je zahvalnost našoj ruskoj braći, koji podržavaju ovaj festival, veća, kao i ministru kulture i informisanja (Vladan Vukosavljević), koji je izgleda prvi od 2000. godine koji će uspeti da izdrži ceo mandat što potvrđuje da je na pravoj strani", kazao je Kusturica, osnivač festivala "Kustendorf klasik".\nMinistar Vukosavljević je citirao Novi zavet: Ne može se sakriti grad koji leži na brdu, niti se svetlo pali i stavlja pod mericu, već se stavlja na svećnjak da osvetljava celu kuću".\n"Emir Kusturica je napravio svoj i naš grad na brdu i taj grad kulture širom Srbije sija jarkim svetlom, svojim i sjajem talenta i nadahnuća umetnika koji dolaze iz celog sveta. Ruska muzika i kultura su vekovima slali svoje eliksire u sve pravce sveta, ali svoj doprinos daju i srpska i ostale slovenske kulture i upravo zbog toga su Kustendorf i Mećavnik značajni i za Srbiju i za Rusiju i za čitav svet", naglasio je Vukosavljević.\nOn je primetio da su se "sivi oblaci nepravde i isključivosti nadneli nad svetom" i naglasio da je "kultura jedno od najznačajnijih oružja protiv toga".\n"Muzika jeste vrhunska manifestacija stvaralaštva, a ovaj koncert je posvećen srpskom geniju Nikoli Tesli, čiji je rođendan danas. Srećan ti rođendan, Nikola", rekao je Dibalj.\nNajbolje će izabrati žiri u kome su direktor Državne muzičke akademije iz Belorusije Jekaterina Dulova (predsednica), kompozitorka Anja Ðorđević i pijanista Aleksandar Madžar.\nPrizrenski bogoslovi u Novom Sadu 76\nTužna sudbina Ivone iz Ugljara 10843


Ajur Veda Nauka o dugom i zdravom zivotu cena, cene Srbija, prodaja Beograd Novi Sad Niš\nAjur Veda Nauka o dugom i zdravom zivotu cene\nOvo je prva domaća enciklopedija o ajur-vedi, Na 196 strana A4 formata do tančina su razradjeni osnovni ajur-vedski principi a navedene su i sve najvažnije tehnologije za očuvanje dobrog zdravlja i dugovečnosti, Osim detaljnih saveta u pogledu dnevnih i sezonskih ritmova, ishrane u skladu sa telesnim tipom i saveta za pročišćavajuću ishranu, data su i jednostavna ajurvedska uputstva za više od 80... specifikacija\nOvo je prva domaća enciklopedija o ajur-vedi, Na 196 strana A4 formata do tančina su razradjeni osnovni ajur-vedski principi a navedene su i sve najvažnije tehnologije za očuvanje dobrog zdravlja i dugovečnosti, Osim detaljnih saveta u pogledu dnevnih i sezonskih ritmova, ishrane u skladu sa telesnim tipom i saveta za pročišćavajuću ishranu, data su i jednostavna ajurvedska uputstva za više od 80 najčešćih bolesti savremenog čoveka, Na kraju, opis i delovanje nekih od najpoznatijih ajurvedskih preparata obradjeni su u četvrtom poglavlju ove knjige\nEPonuda nije internet prodavnica već Vam omogućava da brzo i lako nađete Ajur Veda Nauka o dugom i zdravom zivotu po najjeftinijoj ceni. Naš cilj je da kupci budu što bolje informisani o ponudi Ajur Veda Nauka o dugom i zdravom zivotu na tržištu Srbije. Vrlo lako nalazite željeni proizvod za kategoriju Ženska kozmetika cene, ne morate da lutate od sajta do sajta za Ajur Veda Ženska kozmetika, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ajur Veda Nauka o dugom i zdravom zivotu sa PRODAVCEM. EPonuda ne može da garantuje potpunu tačnost specifikacije i slika za Ajur Veda Nauka o dugom i zdravom zivotu. Pre kupovine, podatke za Ajur Veda Nauka o dugom i zdravom zivotu proverite na sajtu PROIZVOĐAČA.


Policija u Srebreniku primila je juče prijavu da su u Srebreniku nepoznata lica počinila teške krađe nad tri osobe, piše Srna.\nPostupajući po prijavi policija je pronašla navedena lica koja se dovode u vezu sa izvršenjem ovih krivičnih dela, a o događaju je upoznat i dežurni kantonalni tužilac.\nNakon kriminalističke obrade, protiv I.H, C.O. i R.B. biće podnesen izveštaj zbog sumnje da su počinile tri krivična dela teška krađa. Ukradeni predmeti - novčanici, dokumenti i određena količina novca, pronađeni su kod ovih žena i vraćeni vlasnicima.\nRASVETLJENE KRAĐE Jedan osumnjičen za pljačku u kućama, drugi ukrao novac iz aparata za igre na sreću


Beta 29. septembra 2016. 20:40\nNovi predsednik Upravnog odbora Nacionalne alijanse za lokalni ekonomski razvoj (NALED) Goran Kovačević izjavio je danas da je prioritet razvoj elektronske uprave u Srbiji i dodao da će NALED i dalje biti dobar partner Vladi Srbije.\n„Ako Srbija hoće napred mora da razvije elektronsku upravu, kako bi obezbedila veće uštede gradjanima i privredi“, rekao je Kovačević novinarima nakon sednice Upravnog odbora NALED-a, na kojoj je izabran za novog predsednika, umesto Ane Brnabić, koja je sada ministarka za državnu upravu i lokalnu samoupravu Srbije.\nKovačević, koji je i generalni direktor trgovinskog lanca Gomeks, je ocenio da je elektronska uprava bitna za napredak Srbije i za privlačenje stranih investicija.\nRekao i da će NALED biti dobar partner i savetnik državi i Vladi Srbije i da će moći da koristi resurse NALED-a za razvoj regulatorne reforme.\nOn je naveo da je da je u prvih šest meseci, od kako se počelo sa primenom elektronskog izdavanja gradjevinskih dozvola, podneto oko 6.500 zahteva za izdavanje tih dozvola, a da je izdato 4.200 rešenja.\nKovačević je rekao da to je doprinelo da vrednost gradjevinskih radova bude povećana za 70 odsto i ocenio da je to dobar znak da su reforme na dobrom putu.\nDodao je da je prema najnovijim podacima Regulatornog indeksa Srbije, koji objavljuje NALED i tako ocenjuje proces pripreme, donošenja i primene zakona, Vlada Srbije zaslužila polovičnu ocenu, 4,8 od maksimalnih 10, što predstavlja blagi napredak u odnosu na prethodnu godinu.\n„Najbolju ocenu institucije su zaslužile za brzinu odgovora na upit privrednog subjekta i dostupnost informacija od javnog značaja, odnosno 7,5 od maksimlano 10“, rekao je Kovačević.\nKako je objasnio, iako je rezultat usvajanja podzakonskih akata tri puta bolji, sprovodjenje zakona je i dalje najslabije ocenjena i dobila je ocenu 3,1, s obzirom da različiti pravilnici i uredbe za privredu u proseku kasne 1.411 dana.\nPrema njegovim rečima, problem je i usvajanje zakona po hitnom postupku, jer to nije dobar način donošenja odluka.\nKovačević je najavio i početak rada na novom izdanju Sive knjige propisa.


Porodiljama sa blizancima grad isplaćuje 80-150.000 dinara - Infobrif\nGradska sekretarka podseća da porodilje ostvaruju pravo na novčanu pomoć po nekoliko osnova: za nezaposlene, porodilje, za prvo dete, za treće dete, za blizance\nObjavljeno 22.03.2019. u 15:17 poslednja izmena 22.03.2019. u 15:53\nBEOGRAD – Od početka godine za novčanu pomoć porodiljama koje dobiju blizance izdato je 57 rešenja, na osnovu kojih je isplaćen novac, a gradska sekretarka za socijalnu zaštitu Nataša Stanisavljević kaže da Beograd kontinuirano sprovodi odgovornu socijalnu politiku u cilju podsticanja rađanja, te podrške roditeljima i porodiljama.\nOna je dodala da je zahvaljujući dobroj socijalnoj politici u budžetu za 2019. godinu predviđeno dovoljno novca da svaka porodilja bude na taj način obezbeđena.\n„Pored podsticanja nataliteta, grad želi da pruži finansijsku podršku porodicama koje imaju više dece i podrži majke u nameri da prošire svoju porodicu, pokazujući time da brine o najmlađim sugrađanima“, rekla je Stanisavljević.\nPodsetila je da porodilje u Beogradu, u skladu sa Odlukom o izmenama i dopunama Odluke o dodatnim oblicima zaštite porodilja na teritoriji grada ostvaruju pravo na novčanu pomoć po nekoliko osnova, za nezaposlene, porodilje, za prvo dete, za treće dete, za blizance i da ta pomoć iznosi 50.000 dinara.\nTo praktično znači da za prvi blizanački porođaj (prvo i drugo dete) ukupna novčana davanja Grada Beograda iznose 80.000 dinara, a ukoliko je porodilja nezaposlena 130.000 dinara. Za drugi blizanački porođaj (drugo i treće dete) ukupna novčana davanja iznose 100.000 dinara, a ukoliko je porodilja nezaposlena 150.000 dinara.\nUslov za ostvarivanje navedenog prava je, kako se navodi, da porodilja ima prijavljeno prebivalište na teritoriji grada Beograda najmanje godinu dana pre rođenja deteta.\nZahtevi za materijalno davanje za blizance, kao i za sva druga novčana davanja Grada Beograda porodiljama mogu se podneti elektronskim putem preko portala E-beba još u porodilištu.\nPredaja zahteva vrši se i preko pisarnice Gradske uprave radnim danima od 7.30 do 15.30 časova, u Ulici 27. marta 43-45. Prilikom podnošenja zahteva, potrebno je da stranka donese očitanu ličnu kartu, a svu ostalu dokumentaciju zaposleni pribavljaju po službenoj dužnosti, precizira se u saopštenju.\nStudenti FPN: Vlast i opozicija da se pozabave mladima


SNS: U Vranju se bolje živi, grad dobija pozorište na jesen iduće godine - JuGmedia\nAutor: Jovana Ristic\nGradska vlast i Srpska napredna stranka učinili su sve da u 2018. godini život građana Vranja bude bolji. U tom pogledu, godina na izmaku je bila uspešna, rekao je u petak gradonačelnik Vranja i potpredsednik GrO SNS Slobodan Milenković, na godišnjoj konferenciji za medije vranjskih naprednjaka.\n“Bile su nam ključne tri oblasti, ulaganja u kapitalne projekte infrastrukture, stabilizacija i konsolidacija finansija i društvena i socijalna odgovornost. Kruna našeg godišnjeg rada je završetak novog Hirurškog bloka u Vranju, koji će svečano otvoriti predsednik Srbije Aleksandar Vučić. Dobijene su sve saglasnosti za taj objekat, kao i dozvola za probni rad”, naglasio je Milenković.\nPrioritet za narednu godinu je, kako kaže, završetak obnove zgrade Pozorišta “Bora Stanković” i na tome se intenzivno radi.\n“U komunikaciji smo sa kabinetom premijerke Ane Brnabić, očekuje se da sve bude gotovo i pozorište krene sa radom u jesen 2019. godine. U Vranju će uskoro početi da se gradi Regionalni centar za vanredne situacije. U prvoj nedelji 2019. imaćemo sastanak u MUP-u u vezi sa procedurama za uvođenje izvođača u posao”, istakao je MIlenković.\nNarodni poslanik i predsednik Gradskog odbora SNS u Vranju Slaviša Bulatović, kazao je da “građani Srbije nisu slepi, vide ko u Srbiji otvara škole, bolnice, ko gradi puteve i ko svake nedelje otvara fabrike”.\n“Opoziciji, koja nas neargumentovano napada, poručujem da nećemo stati i da ćemo ih pobeđivati na svakim narednim izborima. Nedavno nam je pristupilo 500 novih članova što je dokaz da smo na dobrom putu i da građani kod nas prepoznaju odgovornost u radu”, konstatovao je Bulatović.\nOn je dodao da je ulazak SPS-a u lokalnu vlast jedan od značajnih događaja u 2018. godini.\n“To je u obe partije izazvalo određeno nezadovoljstvo, ali mislim da smo i mi i SPS u tim momentima pokazali političku zrelost, jer smo stranačke interese ostavili po strani i podredili ih višim, interesima Grada i građana Vranja. To nam je donelo političku stabinost i dodatno oslabilo tužne ostatke opozicije u gradu”, rekao je Bulatović i zaključio da će vranjski odbor SNS-a ubuduće morati da radi i bolje i više kako bi održao rejting koji ima među stranačkim odborima.\nNa konferenciji je prikazana izložba fotografija na kojima je predstavljen učinak gradske vlasti u 2018. godini.\nPaketići za bolesne mališane\nOko 5.000 ljudi sačekalo Vučića u Vranju\nMedijana odlučila da do kraja godine pomaže porodici Cvetković sa šestoro dece koji su ostali bez oca\nOdlukom Veća Gradske opštine Medijana, porodici sa šestoro braće i sestara iz niškog naselja Brzi Brod, odobrena je pomoć u iznosu od 8.000 dinara,…\nPlaninari pet srpskih klubova po snegu i magli osvojili najviši vrh Besne Kobile\nOsvajanje najvišeg vrha na planini Besna Kobila, nadomak Vranja, koji se nalazi na 1.923 metara nadmorske visine, u zimskim uslovima, oduvek je bio veliki…\nAutomobil sleteo u reku, poginula jedna devojka iz Predejana, za još jednom se traga\nBaba uhapšena sa skoro 10 kilograma droge u stanu\nUcena na Vučić potvrdio: SNS i SPS idu odvojeno na izbore, saradnja zavisi od poverenja građana\nZA MILETA na Fudbaleri Dubočice dobili nove zimske jakne (video)\nSava na Fudbaleri Dubočice dobili nove zimske jakne (video)\nDa li je... na Korona odnela četiri života u Leskovcu\nSinter na Tuča na parkingu kod ckrve u Leskovcu, jedan mladić povređen


ODRŽANA REGIONALNA KONFERENCIJA "KULTURA U DOBA PANDEMIJE": Investicina u budućnost | Novosti.RS\n- Od samog početka pandemije Kovida 19 bile su jasne dve stvari. Prvo, da ova opasnost ne poznaje nacionalne granice i da će odgovor na nju morati da bude kooridinisan i zajednički kako na regionalnom, tako i na širem međunarodnom planu. Drugo, bilo je jasno da će kultura biti među onim oblastima koje će trpeti velike posledice - istakla je potpredsednica Vlade Srbije i ministarka kulture i informisanja na skupu, koji se odvijao onlajn, a kome su učestvovale njene kolege iz Slovenije, Hrvatske, BiH, Crne Gore, Severne Makedonije i Albanije.\nDoprinos skupu dali su i ambasadori država sa diplomatskim predstavništvom u Srbiji, ali i direktori i predstavnici kulturnih institucija u regionu, koji su uzeli učešće u dva panela "Kako je korona ugasila svetla reflektora?!" i "Da li je umetnost pozitivna na Kovid 19?"\nMinistarka Gojković podsetila je da će u narednoj godini naš budžet za kulturu biti uvećan, jer "ulaganje u kulturu predstavlja ne trošak, već investiciju u budućnost".\nPrema rečima Maje Gojković cilj Konferencije je da doprinese kvalitetnom odgovoru na pitanje kako pobediti pandemiju i kako regionalna saradnja može pomoći da sačuvamo kulturu od izazova i opasnosti kojima je izložena.\n- Današnja konferencija mogla bi se razumeti i kao način unapređenja dosadašnjih oblika saradnje u oblasti kulture - rekla je ministarka i dodala da je prvi korak ka tome međusobno predstavljanje najboljih praksi i najznačajnijih iskustava u pogledu mera koje svako u svojoj zemlji preduzima.\nOna je učesnike Konferencije upoznala sa aktivnostima koje je Vlada Republike Srbije preduzela u borbi protiv pandemije u domenu kulture, i navela da su plate u ustanovama kulture ostale na istom nivou kao i pre pandemije, da funkcionisanje ustanova kulture ne bude ugroženo, da su započeti konkursi realizovani, kao i da je samostalnim umetnicima data novčana pomoć.\n- Pored ovakvih mera važno je razumeti da podršku kulturi ne predstavljaju samo materijalna ulaganja koja su naravno neophodna, već i stvaranje mogućnosti da ona nastavi sa aktivnostima. Zato smo se izborili da ustanove kulture i pored teških uslova nastave sa radom u onom obimu koji je moguć uz poštovanje epidemioloških mera - zaključila je Maja Gojković.\nMinistarstvo kulture iinformisanja Maja Gojković Regionalna konferencija Pandemija i kultgura


UPFBiH traži da se podrži produženje roka podnošenja prijave i plaćanja PDV-a - Akta.ba\nUPFBiH traži da se podrži produženje roka podnošenja prijave i plaćanja PDV-a\n27.05.2020. 18:03 / Izvor: Akta.ba\nUdruženje poslodavaca Federacije Bosne i Hercegovine traži od delegata Doma naroda Parlamentarne skupštine BiH da podrže izmjene i dopune Zakona o porezu na dodanu vrijednost BiH, u smislu produženja roka za podnošenje prijave i plaćanje PDV-a, a koje je ranije usvojio Predstavnički dom Parlamenta BiH.\nRadi se o zahtjevu koji je potpisalo više od 30.000 poslovnih subjekata iz cijele BiH.\n"Produženje roka za podnošenje prijave i plaćanje PDV-a bi u velikoj mjeri olakšalo poslovanje privrednim subjektima, a ne bi uticalo na procenat naplate PDV-a. Zato pozivamo delegate Doma naroda da podrže Izmjene i dopune Zakona o PDV-u, usvojene u Predstavničkom domu i tako ispune obaveze preuzete prihvatanjem Reformske agende kojom je definirano donošenje zakonskih rješenja u cilju poboljšanja poslovnog ambijenta", kažu u UPFBiH.\nIz UPFBiH podsjećaju da bi bila prva mjera donesena na nivou države BiH s ciljem ublažavanja negativnih ekonomskih posljedica pandemije koronavirusa.\nPomjeranjem roka ostvario bi se pozitivan uticaj na likvidnost privrednih subjekata.\nTakođer ističu da je postojeći rok za podnošenje PDV prijave i plaćanje PDV-a do 10-og u mjesecu za prethodni mjesec suviše kratak.\nPodsjećaju da ukoliko porezni obaveznik ne podnese prijavu u zakonski predviđenom roku osim novčane kazne ima i druge štetne posljedice na poslovanje.\nPomjeranjem roka plaćanja poslodavci će lakše moći kontrolisati svoj cash-flow.\nIz UPFBiH podsjećaju delegate Doma naroda da je predloženo rješenje potpuno usklađeno sa Direktivom Vijeća Evropske unije o zajedničkom sistemu poreza na dodanu vrijednost.\n"Rok za podnošenje poreske prijave za PDV u BiH je najkraći u Evropi. Najčešći rok je 20-30 dana, a u nekim zemljama je i duži. Zanima nas razlog zbog kojega taj rok ni u jednoj zemlji nije tako kratak kao u BiH?", pitaju se poslodavci.\nOsim toga, pomjeranjem roka za plaćanje PDV-a sa 10. na posljednji dan u mjesecu, došlo bi do usklađivanja sa odredbom o roku izvršenja novčanih obaveza između preduzetnika u poslovnim transakcijama koji iznosi do 60 dana u oba bh. entiteta. Iz UPFBiH pitaju zašto bi privredni subjekti trebali biti u podređenom položaju u odnosu na državu.\nNa kraju, iz UPFBiH ukazuju da predložene izmjene i dopune Zakona o PDV neće imati negativan uticaj na likvidnost budžeta BiH, entiteta i kantona.\nzakon o PDVu\nZajednička Platforma UPFBiH i sindikata: Možemo odmah započeti pregovore o minimalnoj plaći\nSindikati i poslodavci potpisali platformu za vođenje socijalnog dijaloga (VIDEO)\nPredstavnici poslovne zajednice zadovoljni zakonom o poticanju male privrede


Najbolji teniser sveta Novak Đoković se vraća na teren nakon diskvalifikacije u osmini finala US opena, a u prvom kolu biće slobodan.\nProtivnik u prvom meču koji bude igrao, odnosno u drugom kolu, Novaku će biti domaći igrač Salvatore Karuzo ili kvalifikant protiv kog će igrati. Očekivano, duel Đokovića sa Rafaelom Nadalom mogao bi da bude viđen tek u finalu, dok bi dosta ranije španskom asu rival mogao da bude Dušan Lajović.\nNakon što Lajović bude igrao protiv kvalifikanta u prvom kolu i pobednika meča Miloš Raonić - Adrijan Manarino u drugom, mogao bi zatim da za protivnika ima Nadala ukoliko bi drugi reket sveta najpre porazio Palba Karenja Bustu koji će, kao i on, biti slobodan u prvoj rundi.\nLajović je daleko od dela žreba u kom se nalazi Novak, ali je i te kako blizu Filip Krajinović. Ovaj srpski teniser će već u prvoj rundi imati veoma težak posao protiv 16. nosioca Feliksa Ožea-Alijasima, dok će pobednik tog meča igrati protiv onog ko bude bolji u dvoboju kvalifikanta i Kajla Edmunda. Meč nakon tog je potencijalni duel sa Đokovićem, ukoliko Srbin pobedi u drugoj rundi turnira.\nU četvrtfinalu bi najozbiljniji rival trenutno najboljem teniseru sveta mogao da bude Gale Monfis, peti nosilac, dok bi Francuzu na tom putu ozbiljne probleme mogli da naprave Sten Vavrinka ili Kei Nišikori. Donji deo strane žreba na kojoj je Srbin je znatno lakši, pa se očekuje da mu potencijalni rival u polufinalu bude David Gofan koji je u prvom kolu slobodan, dok će u drugom igrati sa boljim iz duela Aleksandar Bublik - Marin Čilić.\nU potpunosti je i Nadalu raskrčen put do polufinala, Karenjo-Busta će mu na startu biti nezgodan rival, dok od nosilaca do četvrtfinala ima Švarcmana, Rubljova i Raonića. Stefanos Cicipas mu je projektovani protivnik u polufinalnoj borbi, dok se na teren vraća Grigor Dimitrov koji bi mogao da pomrsi račune na ovom delu žreba.


Deponija postaje zelena površina 6 Maj 2022 - politika\nUređenje stare deponije u Vinči počinje čim se vreme stabilizuje. Na ovaj korak se čekalo od jesenas, jer je bilo potrebno uraditi skoro potpuno novi projekat sanacije i rekultivacije starog smetlišta. Procenjeno je i da se na ovoj deponiji nalazi više od 14.000.000 kubnih metara smeća koji je četiri decenije odlagan na 42 hektara. Zbog toga će se izmeštati određene količine kako bi se stabilizovala deponija. Kada je reč o novom kompleksu, posebno o novoj elektrani, i tu radovi ulaze u završnu fazu. Možda će u izgradnji doći do pomeranja rokova, jer je firma koja je gradila elektranu otišla u stečaj. Ali je sva potrebna oprema isporučena, a posao izgradnje je preuzela „Beo čista energija”.\n– Stara deponija je zatvorena za prijem komunalnog otpada u avgustu prošle godine i od tada su urađeni razni istražni radovi na osnovu kojih su odrađene tehničke mere stabilizacije klizišta na velikom delu tela deponije. Posle prvih analiza pokazalo se da se u deponiji nalazi ogromna količina akumuliranih procednih voda koje uzrokuju nestabilnost i klizanje, ali i da postoji veliki broj zona na različitim dubinama u kojima tinja vatra. Kompleksni radovi na sanaciji i rekultivaciji stare deponije obuhvatiće potpuno preoblikovanje tela deponije, uključujući premeštanje više od 1,5 miliona kubika otpada zbog izgradnje stabilizacionih kosina oko čitave postojeće deponije – navode iz „Beo čiste”.\n– Radovi na elektrani, gde će se termički tretirati 340.000 tona komunalnog otpada godišnje ulaze u završnu fazu. Sva oprema elektrane je isporučena i montirana, u toku je realizacija preostalih građevinskih i instalaterskih radova i pripreme za testiranje i puštanje u rad. Mi smo, nažalost, od početka godine morali da rešavamo složenu situaciju koja je nastala usled bankrotstva francuske firme CNIM koja je bila glavni izvođač radova na elektrani. Zahvaljujući brzoj reakciji menadžmenta, uspeli smo da rešimo mnoge probleme i preuzeli smo izgradnju elektrane na otpad ‒ objašnjavaju u „Beo čistoj”.\n– Uz sve nepovoljne okolnosti nastale usled stečaja francuske firme, mi sa svojim podizvođačima radimo najbolje da bi započeo termički tretman otpada, kako je planirano – po 43,6 tone po času, odnosno 340.000 tona godišnje. Na taj način bi se proizvodilo 30 megavata električne i 56 megavata toplotne, čiste energije umesto sve skupljih fosilnih goriva – napominju u „Beo čistoj”.\n14 Jun 2022 Elektrana na otpad u završnoj fazi\n6 Maj 2022 Deponija postaje zelena površina\n4 Jan 2022 Elektrana za energetsko korišćenje otpada u Vinči u novembru\n10 Dec 2021 Srbija planira gradnju tri vetroparka vredna 3 mlrd EUR\n17 Sep 2021 EPS - Termoelektrane ostaju oslonac\n19 Jul 2021 Šta je paket "ZelEPS" i kakve pogodnosti donosi\n19 Avg 2020 Šta smo naučili o problemima MHE u Srbiji?


Selters | Udruženje Banja Srbije\nInstitut za rehabilitaciju u Beogradu postao je prestižna institucija u ovom delu Evrope, koju čine dva organizaciona dela- Sokobanjska 17 i Selters Banja u Mladenovcu. Institut je sertifikovani trening centar evropskog bordoa za fizikalnu medicinu, akreditovani rehabilitacioni centar, nastavna baza Medicinskog fakulteta Univerziteta u Beogradu, referentni centar za Balneoklimatologiju Republike Srbije, sa uvedenim ISSO i HASSAP standardom. Usko specijalizovani stručni kadar, dijagnostički kabineti, savremena medicinska oprema i adekvatno renoviran prostor su preduslovi koji omogućavaju izuzetne rezultate u lečenju i rehabilitaciji naših korisnika.\nBanja Selters u Mladenovcu, udaljena svega 40km od Beograda, prava je oaza čistog vazduha, mira i zelenila sa prirodno lekovitim faktorima (lekovita voda, blato, klimat). U Seltersu se odvija stacionarna i ambulantno-poliklinička rehabilitacija neuroloških, ortopedsko-traumatoloških i reumatoloških pacijenata, kao i dečija rehabilitacija. Selters raspolaže sa tri bazena, od kojih je jedan sa mineralnom vodom, savremenim Wellness centrom i kompletno renoviranim smeštajnim kapacitetima.\nHotel Selters raspolaže sa 262 kreveta raspoređenih u jednokrevetne, dvokrevetne i trokrevetne sobe i 5 apartmana. Objekat je namenjen kako gostima koji su tu iz zdravstvenih razloga, tako i onima koji žele opuštanje i relaksaciju.\nHotel Selters poseduje savremeno opremljenu konferencijsku salu sa 156 mesta, koja je osim za poslovne skupove pogodna i za održavane različitih vrsta svečanosti. Wellness&Spa je pravi rajski vrt gde o Vašem blagostanju brine stručan tim ljudi edukovanih po visokim standardima. U prijatnom ambijentu Selters Wellness Centra na raspolaganju su Vam unutrašnji bazen sa vodom temperature 32 stepena, bazen na otvorenom, jakuzzi kada, kade za podvodnu masažu, blatna terapija, finska sauna, tepidarijumi, slana soba i sve vrste ručnih masaža.\nPrijemne ambulante: 011/8241-109, 011/8241-162\nMarketing sluzba: 064/8690-386\nWellness tim: 011/8241-118


Fotografije koje pokazuju da je Burning Man najluđi festival na svetu - Muški magazin - trendovi, fitness, lifestyle, saveti, devojke... `\nDanas, ovaj festival važi za jedan od najvećih, najčudnijig i najluđih festivala na svetu. Uvek se održava na pustim mestima, gde se kreiraju različite džnovske lutke koje kasnije nestaju u masivnim plamenima.\nBroj ljudi koji poseti ovaj festival obično broji 70.000-100.000 ljudi i svi ljubitelji ovakve zabave uživaju u žurci koja traje nekoliko dana i noći. Ove godine, Burning Man festival trajao je od 25. avgusta do 2. septembra, a oni koji su na njemu bili, šerovali su svoje fotografije i svetu pokazali zbog čega je ovo najluđi festival svih vremena.\nIako slika sa Burning Man festivala ima bezbroj, mi ćemo sa vama podeliti one najbolje, kako biste stekli predstavu o tome koliko je ovaj festival veliki i popularan.\nPROČITAJTE SLEDEĆI TEKST: Evo koje fotografije je NASA poslala vanzemaljcima


Saopštenje za javnost Nezavisnog sindikata metalaca | iNfo026.com\nNaslovna Vesti Privreda Saopštenje za javnost Nezavisnog sindikata metalaca\nŽelezara Smederevo ponovo u vrhu srpskih izvoznika. Podrška Vlade Železari Smederevo rezultirala sa tri strateška cilja Srbije: proizvodnjom, izvozom i zapošljavanjem. Potvrđen je stav „Nezavisnog sindikata metalaca“ Železara Smederevo, da je Železara „zlatna koka“, a ne „kamen oko vrata“ srpske privrede.\nNastavak proizvodnje u Železari Smederevo i pojava „dima koji život znači“ za sve zaposlene, grad i celu srpsku privredu nije obradovao samo pojedine analitičare, sindikalne narikače i skeptike. Najbolji odgovor pomenutim licima došao je iz Ministartsva finansija i privrede tačnije od ministra Mlađana Dinkića koji je krajem prošle nedelje na debati „Ubrzanje strukturnih reformi i poboljšanje poslovnog okruženja“ i u medijima izneo podatak da je Železara sa svojom majskom proizvodnjom i izvozom, pored „Fiata“ – u vrhu srpskih izvoznika. Ministar je pojasnio da određeni neplanirani zastoji su rezultat nerodovnog pristizanja obrtnog kapitala koji je Železara Smederevo obezbedila putem bankarskog zaduženja, iza čega je stala Vlada Republike Srbije, tačnije Fond za razvoj. U ovim teškim uslovima privređivanja Železara Smederevo ipak redovno isplaćuje zarade, plaća poreze i sve druge obaveze proistekle iz zakona. Po tome je Železara Smederevo jedinstvena i zato treba nastaviti sa podrškom, sve do dolaska strateškog partnera.\nMinistar Dinkić je takođe izjavio da se vode ozbiljni pregovori sa „Fiatom“ koji je zainteresovan da otkupljuje lim iz Železare Smederevo. Da bi se to dogodilo neophodno je da se izgradi nov pogon za autolim. Investicija izgradnje pogona za autolim je vredna između 100 i 150 miliona evra i nije nedostižna ukoliko „Fiat“ sa Vladom Republike Srbije napravi predugovore iz ove oblasti. Takvi predugovori bi zasigurno doprineli povećanju zainteresovanosti starteških partnera za kupovinu Železare. Tada bi bilo moguće i da se partnerstvo Vlade Republike Srbije sa budućim starteškim partnerstvom za Železaru Smederevo dogovori kao i sa „Fiatom“. Sada je država u „Fiatu Srbija“ vlasnik sa 30% a „Fiat“ sa 70% kapitala. To znači da buduća investicija treba da bude finansirana u visini vlasništva. Ukoliko bi se to dogodilo autolim iz Železare bi bio izuzetno atraktivan i za proizvođače automobila iz zemalja u okruženju: Rumunija „Dačija“, Mađarska „Škoda“ i „Folcvagen“, Slovačka „Kia“ i „Pežo“, a sigurni smo da bi i Srbija postala atraktivnija za druge velike proizvođače automobila. Veliku prednost Srbije u ovom trenutku vidimo u 150 preduzeća koja se bave proizvodnjom delova i sklopova za autoindustriju.\nPrethodni tekstU Smederevu postavljeni kontejneri za polovnu odeću\nSledeći tekstIzveo decu u restoran noseći pištolj s metkom u cevi


GLAS JAVNOSTI - 20.01.1999 - Glavne vesti\nSreda 20. januar 1999.\nBroj 225 Izdaje NIP „GLAS“ a.d.\nGenerali NATO preneli odlučnu poruku Zapadnog vojnog saveza\nKlark i Nauman oštro upozorili Miloševića\nObustaviti vojno - policijske operacije, preispitati odluke o proterivanju Vokera i zabrani ulaska u SRJ Arbur. U protivnom slede odlučne mere međunarodne zajednice\nBRISEL (Beta) - Generali NATO Vesli Klark i Klaus Nauman su u Beogradu predsedniku SRJ Slobodanu Miloševiću preneli „odlučnu poruku" Atlantskog saveza da mora obustaviti vojno-policijske operacije širih razmera na Kosovu i „preispitati" odluke o proterivanju šefa misije OEBS Vilijema Vokera i zabrani ulaska u SRJ tužiocu Haškog tribunala Luiz Arbur, rekli su juče izvori NATO u Briselu.\nBićemo veoma jasni\nPre odlaska za Beograd, general Klark je juče pre podne u Briselu za CNN izjavio: „Verujte mi, biće to veoma jasna i veoma direktna poruka". U intrevjuu za Radio BBC, Klark je izjavio da su snage NATO spremne za akciju i da Milošević ne treba da ima iluzije o angažovanosti Alijanse povodom krize na Kosovu.\nU protivnom, vlasti SRJ će morati da se suoče sa novim, odlučnim merama međunarodne zajednice i, „ako, u krajnjoj meri, ne bude drugog izbora, neće se oklevati ni sa primenom već prisutne vojne pretnje" udarima NATO.\nOni su dodali da je Miloševiću takođe stavljeno do znanja da mora da povuče ponovo razmešten „prekomeran broj vojno-policijskih snaga" i omogući „poštenu i nezavisnu istragu ubistva Albanaca u selu Račak".\nOd Klarka i Naumana se očekuje da što pre podnesu izveštaj o razgovorima sa Miloševićem, jer će se sutra u Briselu sastati predstavnici šest zemalja Kontakt grupe koji će podrobno razmotriti prilike na Kosovu.


Jahorina dobija 15 modernih ski-staza | Palelive.com\nPočetna Jahorina Jahorina dobija 15 modernih ski-staza\nAkcionarsko društvo Olimpijski centar “Jahorina” raspisalo je tender za izradu glavnog projekta skijaških staza, a kojim je predviđeno da bude isprojektovano deset takmičarskih i pet rekreativnih staza, i to prema najvišim evropskim stanardima.\nOvim projektom nove moderne ski-staze trebalo bi da budu duge ukupno 25 kilometara.\nKako je istaknuto u tenderu, nabavka se odnosi na arhitektonske, inženjerske i integralne inženjerske usluge, kao i usluge urbanog planiranja i uređenja pejzaža, slične naučne i tehničke konsultantske usluge, te tehničko ispitivanje i analize.\n“Ski-staze treba da zadovoljavaju FIS normative i moraju biti isprojektovane u skladu sa Zakonom o javnim skijalištima i Zakonom o prostornom uređenju RS”, kazala je Zorica Stojanović, portparol OC “Jahorina”.\nPrema njenim riječima, predviđene takmičarske i rekreativne staze će u svakom slučaju biti bolje od sadašnjih i zadovoljavaće evropske i svjetske standarde.\nDodala je da ovaj projekat, koji je vrijedan 150.000 KM bez PDV-a, finansira OC “Jahorina” iz investicija.\nOC “Jahorina” trenutno ima ukupno deset staza, sedam crvenih, dvije crne i plavu.\nSkoro svaka od sedam crvenih staza ima i svoju plavu varijantu, dok crna staza “Olimpijski (ženski) spust” trenutno nije u funkciji.\nNove staze zadovoljavaće evropske i svjetske standarde\nBranka Spasojević, direktor Turističke organizacije Istočno Sarajevo, kazala je da je ova organizacija od početka uključena u projekat. Naglasila je da se radi o veoma bitnom pitanju za ovu olimpijsku planinu.\n“Do sada je na Jahorini održavana FIS trka, a od iduće godine zahvaljujući tom projektu dobićemo evropski kup. S obzirom na pripreme za Evropski zimski olimpijski kup, koji će biti održan 2017. godine u Sarajevu i Istočnom Sarajevu, taj projekat nam je zaista bio neophodan”, istakla je Spasojevićeva.\nPrema njenom mišljenju, OC “Jahorina” ovim projektom planira sređivati ski-staze koje nisu u funkciji, tačnije slalom stazu na Skočinama.\nNikola Marković, Banjalučanin koji svake zime posjeti ovu planinsku ljepoticu, kaže da je ovaj projekat veoma zanimljiv i da će, kada bude završen, dati ovom centru moderan izgled.\n“Sarajevo je dobilo organizaciju tzv. Evropskog olimpijskog festivala mladih 2017. godine, gdje će Jahorina biti domaćin alpskim disciplinama. Za tu priliku sigurno prave ove staze”, kazao je Marković.\nKako kaže, ovim projektom Jahorina će privući još više turista i polako, ali sigurno pretvoriti se u moderan zimski turistički centar, po uzoru na svjetske skijaške destinacije.\n10 takmičarskih staza biće izgrađeno\n5 rekretivnih staza dobiće Jahorina\nStaze koje OC “Jahorina” trenutno nudi\n– 7 crvenih\n– 2 crne\n– 1 plavu\nZorica Jovanović, rukovodilac prodaje i marketinga Olimpijskog centra “Jahorina”, kaže da na Jahorini ima dovoljno snijega, tako da ljubitelji skijanja i ostalih zimskih sportova u potpunosti mogu uživati na ovoj olimpijskoj ljepotici.\n“Trenutna visina snježnog pokrivača je 35 centimetara, prema vremenskim prognozama i narednih dana očekujemo snježne padavine”, kazala je Jovanovićeva.\nPrethodni članakSaradnja s ciljem sprečavanja nasilja nad djecom\nNaredni članakOsmomartovska radionica u Narodnoj biblioteci


BOŠ na Sajmu stipendija Beogradskog univerziteta - Savetodavni obrazovni centar\nU utorak 6. oktobra u periodu od 10 do 13h, posetioci sajma moći će na štandu BOŠ-a da se informišu o mogućnostima nastavka studija na nekom od brojnih departmana master i doktorskih studija u okviru CEU-a, da saznaju više o procesu i rokovima prijave, a biće u prilici i da čuju iskustva alumnista koji su završili master programe na ovom Univerzitetu akreditovanom u Americi. Oni koji žele da upišu doktorske studije moći će da dobiju informacije o stipendijama koje nudi Fondacija za otvoreno društvo za sufinansiranje istraživačkih projekata, a koje su namenjene doktorantima, članovima akademske zajednice i zaposlenima na visokoškolskim ustanovama.\nOsim izlagačkog dela sajma, predviđen je i prateći program pod nazivom „15 saveta za 15 minuta“ u okviru kojeg će biti održana petnaestominutna prezentacija kojom će biti predstavljene aktivnosti Beogradske otvorene škole u oblasti akademskog usavršavanja, a posetioci će imati priliku i da se upoznaju sa mogućnostima studiranja na CEU, ali i sa procesom prijave za stipendije OSF-a. Termin predviđen za prezentaciju BOŠ-a je četvrtak 6. oktobar u 14:10h.\nNa ovogodišnjem Sajmu stipendija učestvovaće više od 40 institucija, fondova, nevladinih organizacija, ali i kompanija, ambasada i ustanova koje dodeljuju stipendije za usavršavanje studenata u zemlji i inostranstvu. Sajam organizuje Univerzitetski Centar za razvoj karijere i savetovanje studenata.


U FBiH dnevno ostane bez posla 121 osoba zbog korona virusa\nOtkaza sve više\nU Kantonu Sarajevo se od proglašenja stanja nesreće zbog virusa korona Zavodu za zapošljavanje prijavilo 4.136 lica, odnosno u prosjeku 121 osoba dnevno ostane bez posla, izjavio je danas u Sarajevu načelnik štaba Civilne zaštite ovog kantona Jasmin Terović.\nNa konferenciji za novinare Terović je rekao da se u posljednja 24 časa na biro za zapošljavanje prijavilo 239 lica.\nOn je podsjetio da je od 18. marta, kada je proglašeno stanje nesreće, doneseno 20 naredbi koje građani u potpunosti poštuju, te istakao onu koja se odnosi na obavezno testiranje svih lica koja su smještena u karantin na Bjelavama.\n– Testiraju se u roku od 24 časa po prijemu u karantin. Sljedeće testiranje će se vršiti nakon 12 dana, a retestiranje nakon 14 dana kako bi se mogla utvrditi njihova zdravstvena slika – rekao je Terović.\nPrema njegovim riječima, kapacitet doma Bjelave ograničen je na 114 lica, te je zatraženo od Federalnog štaba da bude usupljen Studentski dom u Nedžarićima, ukoliko bi se povećao broj osoba koje se smještaju u karantin.\nTerović je podsjetio da Civilna zaštita Kantona Sarajevo preuzima građane koji uđu u BiH preko graničnih prelaza i transportuje ih do karantina, a sve ostalo je u nadležnosti Federalnog ministarstva zdravstva.\n– Imamo najavljeno tokom sutrašnjeg dana dolazak troje građana iz Egipta. Danas ili sutra iz Holandije nam stiže još jedna grupa građana. U fazi smo iščekivanja Federalnog štaba i njihovih odluka, a prema najavama koje imamo, doći će do ublažavanja mjera za kretanje osoba starijih od 65 godina i osoba do 18 godina, i to određenim danima u sedmici – rekao je on.\nTerović je naveo da u protekla 24 časa šest lica nije poštovalo mjere samoizolacije, 17 policijski čas, a 99 zbog nenošenja maski.\nHitno smijeniti rukovodstvo KCU Sarajevo\nNajmanje deset lažnih diploma u federalnim institucijama, bilo i otkaza\nIrska niskobudžetna avio-kompanija\n"Ryanair" ukida 900 radnih mjesta\nMećava u Novoj Varoši, otežan saobraćaj


Apotekari ulaze u sistem e-recepata - Do kraja aprila biće umrežena cela Vojvodina - Ozon Media\nElektronski recept, uveden 30. oktobra 2017. u deset beogradskih domova zdravlja, do kraja ove, 2018. godine, mogao bi da zameni papirne recepte na celoj teritoriji Srbije. Sada svi pacijenti kojima je izdat e-recept svoje lekove mogu da preuzmu uz zdravstvenu karticu u svakom mestu čije su apoteke ušle u integrisani zdravstveni informativni sistem.\nKada su e-recepti promovisani pisali su ih samo lekari u domovima zdravlja u beogradskim opštinama, a kao ustanove koje imaju mogućnost propisivanja recepata još i Zavod za gerontologiju Beograd i Studentska poliklinika.\nDve nedelje kasnije, 15. decembra, u mrežu su uključena su još 42 doma zdravlja širom Srbije, u mestima Sremska Mitrovica,Alibunar, Vršac, Ada, Kanjiža, Kikinda, Čoka, Bačka Topola, Mali Iđoš, Subotica, Sečanj, Irig, Pećinci, Ruma, Šid, Arilje, Bajina Bašta, Kosjerić, Nova Varoš, Požega, Priboj, Prijepolje, Sjenica, Užice, Čajetina, Bogatić, Koceljeva, Ljubovija, Šabac, Aleksandrovac, Brus, Aranđelovac, Batočina, Kragujevac, Požarevac, Veliko Gradište, Golubac, Žagubica, Malo Crniće, Blace, Kuršumlija, Prokuplje, kao i domovi zdravlja u preostale četiri beogradske opštine – Sopot, Barajevo, Mladenovac i Obrenovac.\nŠta umrežavanje zapravo znači za građanima?\nUmrežavanje velikih ustanova i apoteka, državnih i privatnih, koje imaju svoja prodajna mesta u unutrašnjosti, omogućilo je mnogim građanima da preuzmu terapiju i dok borave u drugim mestima i gradovima. Kako kažu u Ministarstvu zdravlja, zato je sve više apoteka koje traže da budu umrežene u sistem, bez obzira na to što domovi zdravlja u njihovom mestu ne izdaju e-recepte. To praktično znači da pacijenti koji imaju e-recept lekove mogu da podignu u apotekama sa nalepnicom „e-recept“, kojih ima u skoro celoj Srbiji.\n– Očekujemo da ćemo sa e-receptom do kraja prvog kvartala kompletirati teritoriju Vojvodine, a potpunu pokrivenost Srbije očekujemo u ovoj godini – najavljuju iz Ministarstva.\nKorist od novog načina propisivanja i preuzimanja lekova već osetili i lekari i pacijenti, koji više ne moraju da zakazuju odlazak kod lekara i čekaju u čekaonicama samo da bi dobili terapiju, naglašavaju u Ministarstvu. Istovremeno, lekari su manje opterećeni papirologijom, jer je procedura jednostavna.\nIstina, ima i propusta tehničke prirode, koji se, ističu u Ministarstvu, rešavaju u hodu, ali je to jedan odsto u odnosu na broj realizovanih recepata. Reč je uglavnom o kašnjenju u preuzimanju lekova, jer e-recepti imaju rok trajanja od 15 dana i posle toga ih više nema u kompjuteru apoteka, mada se događa i da lekari terapiju ne unesu valjano, pa umesto za dva meseca do pola godine pacijenti već narednog meseca moraju pred šalter.\nČetiri kompanije grade pogone u Sremskoj Mitrovici – Grad planira i treću industrijsku zonu\nSremska Mitrovca se ispituje kao potencijalna lokacija za geotoplanu


Oproštaj od Zorana Stankovića - Izazov\nOproštaj od Zorana Stankovića\nRadio-televizija Srbije\t 8. oktobra 2021. 13:23\nStanković, koji je preminuo od poseledica kovida, od 2012. godine do smrti bio je na čelu Koordinacionog centra Vlade Srbije za opštine Preševo, Bujanovac i Medveđa, a važio je za svetski cenjenog patologa zbog svega što je uradio u toj oblasti tokom ratova na području nekadašnje SFRJ.\nZamenik načelnika VMA brigadni general Dragan Dinčić je, ukazujući na sve što je tokom ratova Stanković obavio radeći profesionalno svoj posao obducenta, od pojedinačnih slučajeva do brojnih masovnih grobnica, istakao da on nikad nije dozvoljavo manipulisanje nalazima obdukcija u bilo koje svrhe.\n@Bio je čovek koji nije pravio kompromise o tome, i zato je bio poštovan među kolegama@, konstatovao je Dinčić.\nOpraštajući se od Stankovića u ime Koordinacionog tela za jug Srbije, njegova saradnica Danijela Nenadić rekla je da za devet godina ni na koga nije povisio ton, nikom nije rekao ružnu reč, a sa svima ljudima je pričao isto, od onih na pijaci na Vidikovcu, gde je živeo, do političara i diplomata.\n"Svima je govorio istinu i ljudi su ga zbog toga poštovali. Bio je, pre i iznad svega, čovek", naglasila je Nenadić.\nKomemoraciji su, pored Stankovićevih brojnih saradnika iz vremena dok je bio ministar odbrane i načelnik VMA, prijatelja i poštovalaca, prisustvovali i načelnik Generalštaba general Milan Mojsilović i ministar odbrane Nebojša Stefanović.


Iz časa u čas: Vanredna situacija u Crnoj Travi, u Medveđi zaseda Štab za vanredne situacije, u Bojniku bez struje pojedine mesne zajednice ..... - Televizija Leskovac\nCRNA TRAVA MEDVEĐA VLASOTINCE\nIz časa u čas: Vanredna situacija u Crnoj Travi, u Medveđi zaseda Štab za vanredne situacije, u Bojniku bez struje pojedine mesne zajednice …..\nSneg koji je pao tokom noći i dana doneo je probleme u planinskim delovima svih opština Jablaničkog okruga. Najteža situacija je u Crnoj Travi, gde je proglašena vanredna situacija. U ovoj opštini visina snežnog pokrivača je prešla metar, a nanosi su u pojedinim delovima i znatno veći. Prema poslednjim informacijama uspostavljeno je snabdevanje električnom energijom.\nPredsednik opštine Slavoljub Blagojević obratio se za pomoć i opštini Vlasotince pa su mašine AB Kopa, preduzeća koje je zaduženo za zimsko održavanje puteva u Vlasotincu, krenule ka Crnoj Travi.\nVlasotince: Putevi u brdsko-planinskom delu opštine Vlasotince za sada su prohodni. Najviše problema bilo je prema Bistrici. Visina snega u ovom pravcu je oko 80 centimetara, dok je u većini drugih mesta oko 30. U štabu za vanredne situacije opštine Vlasotince dodaju da je snežnih nanosa bilo u Lipovici i da se oni raščišćavaju. U ravničarskom delu opštine, za sada, nema problema, što se prohodnosti puteva tiče.\nI u opštini Medveđa, danas od 14 sati danas zasedao je štab za vanredne situacije.Kako je rekao predsednik opštine Nebojša Arsić, Javno komunalno preduzeće „Obnova“ čisti puteve prvog prioriteta, a u nekim delovima opštine Medveđa ima i problema sa snabdevanjem strujom.\nLeskovac: Kada je reč o teritoriji grada Leskovac iz preduzeća AB kop koje je zaduženo za zimsko održavanje puteva i na ovom području, kažu da je jedino problematična situaciju na putnom pravcu Barje – Oruglica – Ravni Del, gde je od 4.februara angažovan buldožer. On je još uvek na terenu, a nadležni očekuju da će i u toku večernjih časova ponovo čistiti ovaj putni pravac s obzirom na snežne nanose.\nPo jedan kamion angažovan je za čišćenje pravca prema Jašunjskim manastirima gde je visina snega oko 30 centimetara, potom prema Miroševcu i fabrici vode u Gorini, i jedan od naselja podrum do Male Kopašnice i Grdelice koji produžava do Sejanice i Dedine Bare , kažu u preduezćeu AB kop.\nTags: Jablanički okrug, padavine, sneg, snežne padavina, vanredna situacija\nKako izgleda kada 90. rođendan proslavite sa podjednakom radošću kao 18.\nSlika dana: Ponovo radi sat na Širokoj čaršiji


Android proslavlja peti rođendan – Android Market\nPre pet godina, čelnici kompanije Google predstavili su T-Mobile G1 telefon, poznatiji kao HTC Dream, koji je pre toga bio mnogo puta nezvanično najavljivan. Ovo je bio prvi komercijalni uređaj koji je doneo novi operativni sistem baziran na Linuxu, nazvan Android. Vreme će pokazati da je taj sistem postigao više nego odličan uspeh. Jedan od učesnika prvobitnog Android tima, priseća se kako se brinuto da li će 50 3G telefona (pretpostavljamo za testiranje nakon prezentacije) opteretiti novu, u to vreme, T-Mobile 3G mrežu, pa je na polovini njih tokom noći isključio 3G, prebacio na WiFi i pripremio ih za transport. Telefon G1 nije značajno promenio stvari na sceni mobilnih telefona, ali je uspeo da pokaže da je nešto poput Androida više nego ostvarivo. G1 je doneo Android 1.0 verziju sistema, uz email, Google Maps, browser i druge osnovne stvari bez kojih se smartfon ne može zamisliti. 5 godina kasnije, pojedina istraživanja kažu da je aktivirano milijardu Android uređaja, a ovaj sistem je uspeo da nađe put i do drugih proizvoda, kao što su satovi, kamere, pa čak i frižideri.\nTaggedAndroid rođendanAndroid slavi rođendanpet godina Androida\nPrevious Article Pogled kroz kacigu sa Androidom\nNext Article LG: cilj je 10 miliona prodatih G2 smartfona


Ruma: Vizura saznala rivale u Ligi šampiona – RTV Centar Srem\nRuma: Vizura saznala rivale u Ligi šampiona\n20/11/2017 sofija Ruma, Sport 0\nOdbojkašice Vizure iz Rume, četvorostruke prvakinje Srbije, igraće u C grupi Lige šampiona protiv Dinama iz Kazanja (Rusija), Hemika iz Polica (Poljska) i Marice iz Plovdiva (Bugarska). To je epilog žreba održanog u moskovskom Hotelu „Karlton Ric”.\nPopularne „ajkulice” na premijeri, od 12. do 14. decembra, ugostiće u Rumi „srpski” Hemik, sa tri evropske šampionke iz Bakua, Stefanom Veljković, Biankom Bušom i Slađanom Mirković, a u januaru 2018. godine slede gostovanja u Plovdivu i Kazanju. Februar je rezervisan za domaćinstva Dinamu i Marici i na kraju sledi putovanje u Šćećin, gde je poljski šampion bio domaćin poslednjih godina.\nNaše šampionke u ovoj konkurenciji imaju treći rejting, ali se s pravom nadaju borbi za drugo mesto, pošto dve najbolje drugoplasirane iz sve četiri grupe, nastavljaju takmičenje u drugoj rundi, tzv. „plej-ofu 6”.\n– Jednog teškog smo morali dobiti i to je Dinamo iz Kazanja. Prošle godine su nas eliminisali u četvrtfinalu CEV kupa, ali se nismo obrukali. U svakom slučaju očekujem da na oba meča ostavimo puno bolji utisak. Ugostiti takvog velikana u Rumi, u četvrtom kolu, biće praznik sporta, rekao pričao je posle žreba Zoran Radojičić, predsednik Vizure.\nPrvi čovek „ajkulica” se nada da će njegova ekipa najveću borbu voditi sa Hemikom iz Polica.\n„One su već višestruki šampioni Poljske i radujem se prvom meču na našem terenu protiv tima, koji su svojim redovima ima dve naše dojučerašnje članice, Slađanu Mirković i Bianku Bušu. Tu je i sjajna Stefana Veljković, sada verovatno i prva zvezda kluba. Poljakinje su jake, ali verujem da će u oba meča o pobedniku odlučivati jedna lopta“.\nZa Radojičića, najteži mečevi biće protiv debitanta u Ligi šampiona, Marice iz Plovdiva.\n„Mnogi će unapred upisati bodove protiv Marice, ali treba znati da nema lakih rivala u Ligi šampiona. To je na svojoj koži osetio ruski Krasnojarsk, koji ih je očigledno potcenio, što se nama sigurno neće dogoditi. Sve u svemu, bio sam veoma uzbuđen tokom žreba i još uvek sam… Zato što smatram da Vizura ima šansu da se bori za drugo mesto, koje uz malo sreće vodi među 6 najboljih ekipa u Evropi. Uvek sam bio optimista, naravno, to ću i ostati, jer stvarno mislim da naša ekipa, sa iskustvom igranja u Ligi šampiona iz prethodnih godina, može ove sezone da ostvari istorijski rezultat , zaključio je Radojičić, uz koga su na žrebu u Moskvi, klub iz Rume predstavljali Ana Radojičić, sportski direktor kluba i Martina Mrdak, tim menadžer.\nRuma: Počinje humanitarni turnir „Dr Žarko Miladinović“


Šta rade tajne službe tokom pandemije korona virusa? - Svet - Dnevni list Danas\nPočetna » Svet » Šta rade tajne službe tokom pandemije korona virusa?\nNa prvi pogled, špijunaža i pandemija korona virusa nemaju nikakve veze jedno s drugim. Ali glavne svetske obaveštajne agencije uvek imaju „na radaru“ i globalne bolesti. Zašto je tako i šta one rade?\n1Piše: Dojče vele 17. marta 2020. 12.52 Izmenjeno: 13.05\nSlično se ponašaju američke obaveštajne agencije sada, kada se radi o korona virusu: novinska agencija Rojters i Jahu njuz objavile su da nacionalni direktor obaveštajnih agencija SAD, koji je odgovoran za svih 17 američkih obaveštajnih agencija i koji obaveštava Belu kuću – prikuplja i analizira aktuelne podatke o poreklu, razvoju, širenju i kontroli korona virusa.\nDa bi prikupile informacije o korona virusu – naveli su izvori – američke službe koriste širok spektar sredstava. Prosto rečeno, to znači da se relevantne informacije ne traže samo u zvaničnim izveštajima, medijima, na internetu ili društvenim mrežama. Koriste se svi obaveštajni instrumenti, od vazdušnih i satelitskih snimaka, do informanata, agenata i prisluškivanja.\nNaravno, tajna je šta špijune posebno zanima. S obzirom na korona virus, trebalo bi poći od toga da će SAD sve više koristiti kanale svojih tajnih službi, posebno u Kini ili Iranu. Od agenata u kineskom rukovodstvu ili doušnika u iranskom Ministarstvu zdravlja mogle bi sa zatražiti informacije o stvarnom broju zaraženih ili umrlih, nepoznatim kanalima širenja virusa ili strategijama za borbu protiv zaraze.\nDojče vele, DW, Korona virus, obaveštajn, pandemija, Špijunaža\n17. marta 2020. u 13.37\ntajne sluzbe -taje…a znaju da se virus gomila na dugim cevima , metalne proizvodnje…


Pad Beogradskog univerziteta na Šangajskoj listi | Restart Magazin\nNajstariji srpski univerzitet ispao iz društva 500 najboljih na svetu: sada je rangiran između 501. i 600. mesta. – Rektorka Ivanka Popović: Ovo je i dalje izvanredan uspeh.\nDogodilo se ono što se naslućivalo već nekoliko godina: Beogradski univerzitet više nije među 500 najboljih akademskih ustanova na svetu prema najnovijoj, juče objavljenoj Šangajskoj listi. Rangiran je između 501. i 600. mesta, što je najlošija pozicija najvećeg srpskog univerziteta od 2012. godine i ulaska na ovu prestižnu listu. Univerzitet u Novom Sadu zauzeo je poziciju od 901. do 1.000 mesta.\nRektorka Ivanka Popović, koja završava mandat u Kapetan Mišinom zdanju, juče nije bila iznenađena. Ona je za Juronjuz Srbija rekla da je ovo bilo očekivano, imajući u vidu opšte uslove rada srpskih naučnika, ali i dodala da je to ipak izvanredan uspeh.\nOpozicione stranke: za pad kriva vlast\nU reagovanjima na pad Beogradskog univerziteta na Šangajskoj listi opozicione stranke ocenjuju da je za to odgovorna sadašnja vlast u Srbiji.\nStranka slobode i pravde (SSP) navodi da Vlada Srbije ne mari za rejting BU jer, kako se ističe u saopštenju te stranke, dosta ministara u vladi ima sumnjive diplome drugih univerziteta i ovaj ih ne zanima. Navode i da je vlast „nasilnom smenom rektorke Ivanke Popović narušila autonomiju Beogradskog univerziteta i tako pokazala kakav je njen odnos prema visokom obrazovanju”.\nPrema oceni koalicije NADA, koju čine Pokret obnove Kraljevine Srbije (POKS), Demokratska stranka Srbije i nekoliko udruženja građana, najnoviji pad Beogradskog univerziteta na Šangajskoj listi dokaz je promašaja u politici finansiranja nauke, preneo je Tanjug. U saopštenju ove koalicije navodi se da je u Srbiji poslednji sveobuhvatni konkurs za finansiranje naučnih istraživanja sproveden 2010. godine, a 2011. je poslednji put obavljena klasifikacija istraživača, kada su oni naknade i nagrade za svoj istraživački rad dobijali u skladu sa rezultatima. Kasnije je, prema oceni ove koalicije, promovisan naučni nerad i uravnilovka, pa će, kako ističe ta koalicija, ovaj univerzitet nastaviti da tone sve dok se suštinski ne promeni politika vlasti prema nauci.\n„Svim ovim aktivnostima država Srbija nastoji da stvori dobre i podsticajne uslove za naučnoistraživački rad i verujemo da će svi ovi napori doprineti da kvalitet naučnih radova i njihova citiranost budu veći. Ministarstvo će nastaviti da sinergijskim aktivnostima sa KONUS-om, koji je i u prethodnom periodu bio značajan partner u svim zakonodavnim i naučnostručnim procesima, radi na implementaciji najboljih rešenja i dobrih praksi, što će u budućnosti doprineti boljoj poziciji na Šangajskoj listi”, navodi se u saopštenju.\n← Totenhem računa na Kejna\nAmbasada Kine uputila notu, ne priznaje legitimitet Šmita →


Kuzmići iz naselja Česma napustili kuću koju su branili prijeteći plinskom bocom | Banjaluka.net\nKuzmići iz naselja Česma napustili kuću koju su branili prijeteći plinskom bocom\nPorodica Kuzmić iz banjalučkog naselja Česma koja se više od decenije opirala deložaciji iz kuće u tom naselju jutros je dobrovoljno napustila objekat.\nOve izbjeglice iz Hrvatske kuću u Slavonskom Kobašu su mijenjali sa porodicom Budiša iz Banjaluke, ali sud je ugovor osporio i više od decenije trajala je njihova borba da dokažu da je kuća u Česmi pravno njihova.\nKuzmići su odbijali da napuste kuću, čak je Radomir Kuzmić nekoliko puta protestovao pred Palatom predsjednika RS, a sudske izvršioce koji su prošli put došli dočekao je sa plinskom bocom, prijeteći da će se raznijeti.\nPrema nezvaničnim informacijama, Kuzmićima su nadležni kupili plac, te su oni pristali da pređu privatno da stanuju, dok im Ministarstvo za izbjeglice RS ne izgradi kuću.\nRadomir Kuzmić je, po svemu sudeći najavio da će mirno napustiti kuću, te je na jutros zakazanoj deložaciji daleko manje policije nego ranije.\n– Iz kabineta predsjednika RS uplaćeno mi je 25.000 KM za kupovinu placa od 785 kvadrata u blizini stare kuće u naselju. Ugovor je već ovjeren kod notara, i nadam se da će i Ministarstvo za izbjeglice i raseljena lica RS sada ispuniti obećanje i izgraditi mi kuću preko projekta stambenog zbrinjavanja, što prije – rekao je Radomir Kuzmić, nakon odlaska policije.\nPoslije svega nije mu lako što je kuću u kojoj su stanovali godinama morao napustiti i dalje je, tvrdi ogorčen na pravosuđe što su donijeli takvu odluku.


06.02.2020 u 19:51\nEvropski komesar za proširenje Oliver Varheji pozvao je večeras u Beogradu sve političke stranke u Srbiji da ne bojkotuju izbore. „Pozivamo sve političke stranke da učestvuju na izborima, da ih ne bojkotuju, to je neophodno za srpski narod, jer demokratija funkcioniše ako svi učestvujemo u njoj”, rekao je Varheji novinarima, prenosi Beta. Na zajedničkoj konferenciji za novinare s predsedavajućom Delegaciji Evropskog parlamenta za odnose sa Srbijom Tanjom Fajon i izvestiocem EP za Srbiju Vladimirom Bilčikom, Varheji je kazao da je cilj njihove današnje posete da zatraže „od svih stranaka da dođu do zajedničkog sadržaoca kako bi bio ubrzan proces pristupanja Srbije Evropskoj uniji”. S druge strane, Fajon koja s Bilčikom posreduje u dijalogu vlasti i opozicije o izbornim uslovima,\n06.02.2020 u 15:45\nProširenje na Zapadni Balkan geopolitički prioritet EU\nEvropski komesar za susedstvo i proširenje Oliver Varheji izjavio je danas da je njegov cilj da bar jedna zemlja na Zapadnom Balkanu tokom njegovog mandata postane spremna za ulazak u Evropsku uniju. Varheji je na konferenciji za novinare u Beogradu posle sastanka sa predsednikom Srbije Aleksandrom Vučićem rekao da je i posle objavljivanja nove metodologije procesa pristupanja, proširenje EU na Zapadni Balkan geopolitički prioritet. „Geopolitika počinje u našem susedstvu u srcu Evrope, na Zapadnom Balkanu. Dobro je što sam ovde (u Beogradu) jer želim da osnažim naše poruke i naše veze sa zemljama na Balkanu, posebno sa onima koje su već u procesu pregovaranja u pristupanju, jer postoji napredak, a ja želim da ga ubrzam, radeći zajedno sa Srbijom”, rekao je Varheji, javlja Tanjug. On je rekao


ČIM PRODATE AUTOMOBIL, PREVEDITE GA NA KUPCA, U PROTIVNOM… · Kraljevo.online\nNASLOVNA DRUŠTVO ČIM PRODATE AUTOMOBIL, PREVEDITE GA NA KUPCA, U PROTIVNOM…\nČIM PRODATE AUTOMOBIL, PREVEDITE GA NA KUPCA, U PROTIVNOM…\nU veliki broj slučajeva vlasnicima stužu kazne za parkiranje, saobraćajne prekršaje….\nPred sudom je veliki broj slučajeva u kojima su vlasnici automobila tuženi nakon prodaje kola jer se nisu odjavili sa evidencije MUP-a, upozorava Damir Okanović.\nKako navodi direktor Komiteta za bezbednost saobraćaja , mnogo je postupaka pred sudom gde su ljudi koji su zaista prodali automobil tuženi od strane Parking servisa, osiguravajućih društava, trećih lica, samo zbog toga što se zvanično u evidenciji MUP-a vode kao vlasnici.\n„Vode se kao vlasnici iako vlasnici po slovu zakona nisu, a da li će oni uspeti u tim postupcima ili ne, to je pitanje, ali u svakom slučaju, sve te muke, glavobolje, ne bi imali da su odmah po otuđenju overili odgovarajući ugovor“, rekao je Okanović.\nIpak, to u praksi može stvoriti velike probleme, naglašava Okanović i objašnjava da, ukoliko je osoba i dalje registrovana kao vlasnik u evidenciji MUP-a, može da se suoči sa time da dobije od privatnog izvršioca nalog da uplati odredjeni novčani iznos i neće joj u tom trenutku puno pomoći to što zaista i nije vlasnik, već će protiv nje ići postupak izvršenja i moraće da plati.\n„To je zato što naši propisi obavezuju vlasnika da odgovara za štetu koja je nastala, bez obzira na to da li vlasnik ima veze sa štetnom radnjom ili ne. Sve u svemu, mnogo glavobolje i mnogo problema možete imati ukoliko odmah po otudjenju vozila ne overite odgovarajući ugovor u opštini ili kod notara i time imate jasan dokaz da ste vozilo otudjili i imate tačno taj datum“, podvukao je Okanović.\n„Moram da kažem da kataloška vrednost vozila u stvarnosti zaista odgovara cenama koje su na našem tržištu. U pokušaju da se neki troškovi izbegnu ili odlože, a zaista nisu veliki u odnosu na cenu vozila i u odnosu na sve muke koje mogu nastati, odmah po otudjenju vozila treba zaključiti i overiti odgovarajući ugovor“, kaže Okanović.\n„U njemu se nalaze najbitnije stavke, poput stanja automobila, uslova plaćanja, dogovora“, rekao je Stakić i dodao da je porez na prenos vlasništva nad motornim vozilom 2,5 odsto od kataloške vrednosti vozila.\nKako je istakao, AMSS ažurira i revidira katalog svakih nekoliko meseci, „tu može da bude nekih poboljšanja“, ali smatra da cene u tom katalogu nisu nerealne.\nZasto u SO Kraljevo NE MOZE da se overi ugovor a SO Novi Beograd moze? U ponedeljak sam pokusao da overim ugovor u SO Kraljevo i rekli su mi da to kod njih ne moze nego moram ici u sud, a u SO Novi Beograd moze? Veliko pitanje za gradonacelnika Dr Predraga Terzica?


Narednih nedelja bušenje tunela Munjino Brdo na autoputu Preljina - Požega\nBušenje jednog od najdužih budućih tunela u Srbiji Munjino Brdo, na deonici autoputa Preljina - Požega, počeće narednih nedelja, rečeno je Tanjugu u preduzeću "Putevi Srbije".\nNakon svečanog obeležavanja početka radova na izgradnji deonice autoputa Preljina - Požega u dužini od 30,9 kilometara na Koridoru >> Pročitaj celu vest na sajtu Radio Televizija Vojvodine << 11 (E-763), pre skoro tačno godinu dana, u februaru ove godine započelo se čišćenje terena za izgradnju tunela Munjino brdo.\nNajduži tuneli u Srbiji\n"Samo u prvom delu deonice od postojeće naplatne rampe Preljina do Pakovraca, dužine 14,3 kilometara, treba uraditi izmeštanje elektroenergetskih, telekomunikacionih, vodovodnih i gasnih instalacija na ukupno 73 mesta na kojima postoje kolizije sa projektovanom trasom", navode u "Putevima".\nSkoro trećinu trase duge 30,93 kilometara na budućem autoputu od Preljine do Požege, čija je ugovorena vrednost radova 523.530.000 dolara, činiće mostovi i tuneli.\nIzvođač radova na ovoj deonici, koja je nastavak projekta izgradnje autoputa Beograd - Južni Jadran ukupne dužine 258 kilometara, je kineska kompanija CCCC (China Communications construction company).\n"Trasa deonice od Preljine do Požege je veoma zahtevna, kako zbog topografije i geoloških uslova tako i zbog potrebe izmeštanja postojeće tehničke infrastrukture", objašnjavaju u "Putevima".


Vaskršnja jaja za 120 socijalno ugroženih porodica | Palelive.com\nPočetna Regija Istočno Sarajevo Vaskršnja jaja za 120 socijalno ugroženih porodica\nVaskršnja jaja za 120 socijalno ugroženih porodica\nISTOČNO SARAJEVO – Načelnik opštine Istočno Novo Sarajevo Gojko Drašković podijelio je danas, povodom Vaskrsa, po dvije školjke jaja za 120 socijalno ugroženih porodica.\n„Za sve praznike mi nastojimo da pomognemo stanovnicima naše opštine koji su u stanju socijalne potrebe“, rekao je Drašković.\nOn je naglasio da opština Istočno Novo Sarajevo i na ovaj način želi da pomogne stanovnicima skromijeg materijalnog stanja da praznik Hristovog Vaskrsenja dočekaju u što radosnijoj atmosferi.\nI Boračka organizacija opštine Istočno Novo Sarajevo je povodom Vaskrsa podijelila po dvije školjke jaja za 25 najugroženijih demobilisanih boraca korisnika alternativnog smještaja.\nPrethodni članakIspisaćemo djecu iz škole!\nNaredni članakManje saobraćajnih nesreća


Vjerovali ili ne: Od januara do oktobra broj zaposlenih u FBIH povećan za 23.597! - Biznis Info\nYou are at:Home»Ekonomija»Vjerovali ili ne: Od januara do oktobra broj zaposlenih u FBIH povećan za 23.597!\nVjerovali ili ne: Od januara do oktobra broj zaposlenih u FBIH povećan za 23.597!\nBy BiznisInfo on\t 27/12/2016 Ekonomija\nPrema Jedinstvenom sistemu Porezne uprave, u januaru ove godine ukupan broj zaposlenih u Federaciji BiH je bio 480.531, a u novembru ove godine 504.128, s tim da u ovaj broj zaposlenih nisu uključene osobe koje su angažovana po osnovu ugovora o djelu i autorskih honorara, saopćeno je iz Porezne uprave FBiH (PU FBiH).\nU saopćenju se dodaje da Porezna uprava raspolaže i podacima o ugovorima o djelu, privremenim i povremenim poslovima, a koje dostavljaju porezni obveznici-isplatioci prihoda na osnovu obrazaca AUG-1031 – akontacija poreza po odbitku.\nPrema tim poreznim prijavama, do 30. novembra ove godine, na osnovu ugovora o djelu, bilo je angažovano ukupno 267.475 osoba i to u januaru 21.154, februaru 23.832, martu 26.134, aprilu 27.289, maju 24.165, junu 26.663, julu 23.815, augustu 23.175, septembaru 24.993, oktobaru 24.876 i u novembaru 21.379 osoba.\nnezaposlenost Porezna uprava FBiH


Kreacije mladih dizajnera u Bizzare Concept Store-u ~ Mreza Kreativnih Ljudi\nKreacije mladih dizajnera u Bizzare Concept Store-u\n13.4.16 desavanja, dizajn, moda No comments\nBizzare Concept Store\nOtvaranje nove konceptualne radnje u Belgrejd Dizajn Distriktu pod nazivom Bizzare Concept Store održaće se u subotu 16. aprila u 16 časova.\nBizzare Concept Store je nova šoping oaza u samom srcu grada koja promoviše brendove mladih domaćih dizajnera, a takođe spaja modu sa umetnošću i dizajnom. To je mesto gde će posetioci moći da kupe kvalitetan i unikatan komad garderobe, nakita, aksesoara, umetničkih predmeta, fotografija i instalacija.\nNova konceptualna radnja okupiće više od 30 različitih brendova domaćih dizajnera od kojih su neki već poznati modnoj publici sa festivala i dešavanja poput Beogradske nedelje mode.\nRadnja će biti otvorena radnim danima od 12 do 20 časova, a subotom od 12 do 16 časova.\nAdresa: Čumićevo sokače lokal broj 42\nViše informacija o otvaranju radnje i samoj radnji možete naći na Fejsbuku.